text: கோபிச்செட்டிபாளையம்: கோபி அருகே நாகர்பாளையத்தில் சேர்ந்த பெண்கள் மழை வேண்டி, கடுமையான விரதம் மேற்கொண்டு கும்மியடித்து வழிபாடு செய்து வருகின்றனர்.கோபி சுற்று வட்டாரத்தில் அரக்கன்கோட்டை, தடப்பள்ளி, கீழ்பவானி பாசன பகுதிகளில் பவானிசாகர் அணையில் இருந்து விடப்படும் தண்ணீரை கொண்டு விவசாயம் மேற்கொள்ளப்பட்டு வருகிறது. பருவ காலங்களில் பெய்யும் மழை நீரை ஆதாரமாக கொண்டே மானாவாரி நிலங்கள் உள்ளது.கடந்தாண்டில், பருவ மழை இல்லாததால், கோபி சுற்று வட்டாரத்தில் உள்ள ஏரிகள், குளம், கசிவுநீர் குட்டைகள் வறண்டுள்ளது. நிலத்தடி நீர் மட்டமும் வெகுவாக குறைந்து விட்டது. விவசாய கிணறுகளில் தண்ணீர் குறைந்து வருவதால் மானாவாரி நிலங்கள் கடுமையாக பாதிக்கப்பட்டுள்ளது.ஈரோடு மாவட்டத்தில் பெரும்பள்ளம், சஞ்சீவிராயன் ஏரி, ஓடத்துறை ஏரி, தண்ணீர்பந்தல் ஏரி, குண்டேரிப்பள்ளம் அணை, அனந்தசாகர் ஏரி, வரட்டுபள்ளம் அணை உள்ளிட்ட அணைகளின் நீர்மட்டம் வீழ்ச்சியாக காணப்படுகிறது. சென்ற ஆண்டில் பாசனத்துக்கு தண்ணீர் திறக்கப்படாததால் விளை பொருட்களின் உற்பத்தி குறைந்து விட்டது. விளை நிலங்களில் மானாவாரியாக உள்ளதால் விவசாயிகள் முதல் தொழிலாளர்கள் வரை அனைவரும் கடுமையாக பாதிக்கப்பட்டுள்ளனர். கோபி நாகர்பாளையத்தை சேர்ந்த பெண்கள், மழை வேண்டி கடுமையான விரதம் இருந்து கும்மியடித்து வழிபாடு செய்து வருகின்றனர்.நாகர்பாளையத்தில் உள்ள குடும்பத்தில் உள்ள பெண்களும் கடந்த, 17ம் தேதி முதல் கடும் விரதம் மேற்கொண்டனர். ஒவ்வொரு வீட்டிலும் எச்சில் படாத சோறு வாங்கி வரப்பட்டு, விநாயகர் உருவம் வரையப்படுகிறது. விநாயகரை சுற்றி பெண்கள் கும்மியடித்து வழிபாடு செய்கின்றனர். கடந்த, 17ம் தேதி துவங்கிய இவ்வழிபாடு தைப்பூசம் வரை, 11 நாட்கள் நடத்தப்படுகிறது.கும்மியடித்து வழிபாடு செய்யும் பெண்கள் கூறியதாவது: சென்ற பத்தாண்டு முன் இதுபோன்று மழை இன்றி இருந்தது. கும்மியடித்து வழிபாடு செய்யப்பட்டதை தொடர்ந்து மழை பெய்தது. பத்தாண்டு பின், இப்பகுதியில் வழிபாட்டில் இறங்கி உள்ளோம். நாகர்பாளையத்தில் உள்ள ஒவ்வொரு வீடு சார்பிலும் ஒரு பெண்கள் கடும் விரதம் மேற்கொள்கின்றனர். கெட்ட காரியத்துக்கு செல்ல மாட்டோம்.ஒவ்வொரு வீட்டில் இருந்து எச்சில்படாத சோறு வாங்கி வந்து, விநாயகர் உருவம் செய்யப்படுகிறது. விநாயகர் உருவம் வரைந்து கும்மியடித்து வைத்து வழிபாடு செய்யப்படுகிறது. இரவில், 7 மணிக்கு துவங்கும் வழிபாடு இரவு, 11 மணி வரை நீடிக்கிறது. ஒவ்வொரு நாளும் ஒரு வகையான விநாயகர் சிலை வரையப்படும். வழிபாட்டு பின், பொது மக்களுக்கு நிலாச்சோறு வழப்படுப்படுகிறது. அனைத்து வீடுகளில் இருந்து வாங்கி வரப்படும் சோறு, மக்களுக்கு கொடுக்கப்படுவதால் மக்களிடம் கருத்து வேறுபாடு நீங்கும். 17ம் தேதி துவங்கிய இவ்வழிபாடு, தைப்பூச வரை நடக்கும். தைப்பூசத்தன்று தினைமாவு இடித்து விநாயகர் செய்து பவானியாற்றில் விடுவோம்.இவ்வாறு அவர்கள் கூறினர்.


ஒன்பது மாதமாக பணியிடங்கள் காலி| Dinamalar சூலுார் : சூலுார் ஊராட்சி ஒன்றியத்தில், 17 ஊராட்சிகள் உள்ளன. ஒன்றிய அலுவலகத்தில், இரு பி.டி.ஓ.,க்கள், துணை பி.டி.ஓ.,க்கள், இளநிலை உதவியாளர்கள், அலுவலக உதவியாளர்கள் என, 25க்கும் மேற்பட்டவர் பணியாற்றி வந்தனர். கடந்த ஒன்பது மாதங்களாக ஒன்பது பணியிடங்கள் காலியாக உள்ளன.கிராம ஊராட்சிகளின் பி.டி.ஓ., நாகராஜன், கடந்த வாரத்தில், கோவை மாவட்ட ஊரக வளர்ச்சித்துறைக்கு மாற்றப்பட்டார். அப்பொறுப்புக்கு அத்துறையில் இருந்த சுப்புலட்சுமி நியமிக்கப்பட்டுள்ளார். ஆனால், அவர், இதுவரை சூலுாரில் பொறுப்பேற்கவில்லை. உடல் நலம் பாதிப்பு உள்ளிட்ட காரணங்களால் இரு அலுவலர்கள் பல மாதங்களாக மருத்துவ விடுப்பில் உள்ளனர்.ஒரு மேலாளர், கணக்கர், இரு அலுவலக உதவியாளர் என, நான்கு பேர் மட்டும் பணியில் உள்ளனர். மொத்தம், ஒன்பது பணியிடங்கள் காலியாக உள்ளன. இதனால், அரசின் நலத்திட்டங்களை செயல்படுத்துவதிலும், தினசரி நடக்கும் அலுவல்கள் குறித்து மாவட்ட நிர்வாகத்துக்கு அறிக்கை அனுப்புதல், மேல் நடவடிக்கை தொடர்பான கடிதம் அனுப்புதல், பயனாளிகளின் குறைகளை களைவதிலும், களப்பணிகளை மேற்கொள்வதிலும் தொய்வு ஏற்பட்டுள்ளது. இருக்கும் சொற்பமான அலுவலர்களும் கலெக்டர் அலுவலக மீட்டிங், மக்கள் குறைதீர்க்கும் கூட்டம் என, சென்று விடுவதால், கோப்புகள் தேங்கி கிடக்கின்றன. மக்கள் கூறுகையில், 'அலுவலர் பற்றாக்குறையால், பல நுாறு விண்ணப்பங்கள் குவிந்து கிடக்கின்றன. மாவட்ட நிர்வாகம் உடனடியாக காலிப்பணியிடங்களை நிரப்ப வேண்டும்' என்றனர். ஊட்டி முள்ளிக்கொரையில் நாளை நலவாரிய உறுப்பினர் சேர்க்கை


வரிசையூர் ஊராட்சி - தமிழ் விக்கிப்பீடியா வரிசையூர் ஊராட்சி (Varisaiyur Gram Panchayat), தமிழ்நாட்டின் விருதுநகர் மாவட்டத்தில் உள்ள நரிக்குடி வட்டாரத்தில் அமைந்துள்ளது. இந்த ஊராட்சி, திருச்சுழி சட்டமன்றத் தொகுதிக்கும் ராமநாதபுரம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம்7ஊராட்சி மன்றத் தொகுதிகளைக் கொண்டுள்ளது. இவற்றில் இருந்து7ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 792 ஆகும். இவர்களில் பெண்கள் 410 பேரும் ஆண்கள் 382 பேரும் உள்ளனர். "https://ta.wikipedia.org/w/index.php?title=வரிசையூர்_ஊராட்சி&oldid=3257340" இருந்து மீள்விக்கப்பட்டது


அதிகாரிகளின் மாறுபட்ட உத்தரவுகளால் டாஸ்மாக் ஊழியர்கள் சிக்கி தவிப்பு 2020-04-05@ 09:54:38 சென்னை: கொரோனா பரவலை கட்டுப்படுத்த மத்திய அரசு ஊரடங்கு உத்தரவை அமல்படுத்தியது. இதனால், தமிழகத்தில் ஏப்ரல் 14ம் தேதி வரை டாஸ்மாக் கடைகள் மூடப்படுவதாக அரசு அறிவித்தது. இந்நிலையில், டாஸ்மாக் கடைகளில் உள்ள மதுபானங்கள் திருடப்படுவதை தடுக்க அவற்றை குடோன்கள் மற்றும் திருமண மண்டபங்களுக்கு இடமாற்ற வேண்டும் என டாஸ்மாக் நிர்வாகம் உத்தரவிட்டது. ஆனால், இந்த உத்தரவை பின்பற்றாமல் ஊழியர்களுக்கு மாறுபட்ட உத்தரவுகளை அதிகாரிகள் பிறப்பித்து வருவதாக ஊழியர்கள் குற்றம்சாட்டியுள்ளனர். இதுகுறித்து டாஸ்மாக் ஊழியர்கள் கூறியதாவது: மதுபானங்களை இடமாற்றம் செய்வது குறித்து கடந்த வாரமே நிர்வாகம் உத்தரவை பிறப்பித்தது. அதன்படி, அருகில் உள்ள குடோன்கள் மற்றும் திருமண மண்டபங்களில் மதுபானங்களை வைக்க சில மாவட்டங்களில் மட்டுமே அதிகாரிகள் நடவடிக்கை எடுத்து வருகின்றனர். பெரும்பாலான மாவட்டங்களில் மதுபானங்களை இடமாற்றம் செய்ய போதிய நடவடிக்கைகள் எடுக்கப்படவில்லை. இதேபோல், நிர்வாகம் அறிவுறுத்திய இடங்களை தவிர வேறு இடங்களில் மதுபானங்களை மாற்றி வைக்கவும் மாவட்ட மேலாளர்கள் அறிவுறுத்தி வருகின்றனர். இதனால் மதுபானங்கள் கொள்ளை போக வாய்ப்புள்ளது. டாஸ்மாக் கடைகளில் மதுபானங்களை இடமாற்றம் செய்யும் வரை அந்த கடைகளில் வேலை செய்யும் ஊழியர்கள் இரவு முழுவதும் பாதுகாப்பு பணியில் ஈடுபட வேண்டும் எனவும் கட்டாயப்படுத்துகின்றனர். இது ஊழியர்கள் மத்தியில் அதிருப்தியை ஏற்படுத்தியுள்ளது. மேலும், இப்பணியில் ஈடுபடும் ஊழியர்களுக்கு முறையான பாதுகாப்பு வசதிகள் செய்யப்படுவதில்லை. சானிடைசர், முகக்கவசம் போன்றவை ஏதும் கொடுக்கப்படவில்லை. இவற்றை ஊழியர்களே விலை கொடுத்து வாங்க வேண்டிய நிலை உள்ளது. முறையான பாதுகாப்பு ஏற்பாடு இல்லாததால் கொரோனா தொற்று வேகமாக பரவுவதற்கும் வாய்ப்பாக அமைந்து விடுகிறது. எனவே, டாஸ்மாக் ஊழியர்களுக்கு முறையான பாதுகாப்பு ஏற்பாடுகளை செய்து தர அரசும், டாஸ்மாக் நிர்வாகமும் முன்வர வேண்டும் என்றனர். மேலும் செய்திகள் காய்ச்சலை தவிர்த்து குழந்தைகளுக்கு தடுப்பூசி, விபத்து காயங்களுக்கு சிகிச்சை இல்லை: நோயாளிகளை திருப்பி அனுப்பும் அரசு மருத்துவமனைகள் காய்கறி சந்தை, மருத்துவமனை நுழைவாயில்களில் உள்ள கிருமிநாசினி சுரங்கம் பயன்படுத்த தடை: சுகாதாரத்துறை இயக்குனர் உத்தரவு எங்களை யார் பார்ப்பார்கள்? ஊரடங்கு உத்தரவை மீறுபவர்களே பொறுப்போடு நடந்துக்கோங்க... காவலர் குடும்பங்கள் மக்களுக்கு கோரிக்கை தமிழக அரசு அறிவிப்பு கூகுள்பே, பேடிஎம் மூலமாக நன்கொடை வழங்கலாம் ஊரடங்கு அமலுக்கு வந்த 19 நாளில் தமிழகம் முழுவதும் 1.65 லட்சம் பேர் கைது ஆஹா... என்னம்மா வெட்றாருய்யா! - கொரோனா பரவலை தடுக்க நேற்று மக்கள் ஊரடங்கு: வெறிச்சோடிய மதுரை மாநகரம் - கொரோனா தாக்குதலுக்கு மத்தியில் குரோஷியாவை உலுக்கிய கொடூர நிலநடுக்கம்...!இடிபாடுகளில் சிக்கி பலர் படுகாயம்! - சீனாவின் ஜாக் மா அறக்கட்டளை மூலம் நன்கொடையளித்த மில்லியன் கணக்கான மருத்துவ பொருட்கள், கிழக்கு ஆபிரிக்க நாடான எத்தியோப்பா விமான நிலையத்திற்கு வந்தடைந்தது! - கொரோனா தாக்குதலை முன்னிட்டு இந்தியா முழுவதும் ஊரடங்கு உத்தரவு: மக்கள் நமாட்டம் இல்லாததால் வெறிச்சோடிய நகரங்கள்...! புகைப்படங்கள் - கொரோனா வைரஸ் எதிரொலி: இந்தியாவில் ஊரடங்கு உத்தரவை தொடர்ந்து பணியில் ஈடுபட்டுள்ளவர்களுக்கு பொதுமக்கள் கைத்தட்டி நன்றி தெரிவித்தனர்


source: CulturaX

text: ஆமா நான் கவினை தெரிஞ்சே சைட் அடிக்குறேன் : காதலை ஏற்றுக்கொண்ட லொஸ்லியா!! - ஆமா நான் கவினை தெரிஞ்சே சைட் அடிக்குறேன் : காதலை ஏற்றுக்கொண்ட லொஸ்லியா!! காதலை ஏற்றுக்கொண்ட லொஸ்லியா பிக் பாஸ் வீட்டில் இருந்து வனிதா சென்ற பிறகு படு போராக சென்று கொண்டு இருந்தது. ஆனால், நேற்றைய நிகழ்ச்சியில் சாண்டி மற்றும் மதுமிதாவிற்கும் இடையே நிகழ்ச்சியில் சண்டையால் பிக் பாஸ் வீடே இரண்டாக ஆகி விட்டது. இதுநாள் வரை அமைதியாக இருந்த மது நேற்று ருத்ர தாண்டவம் ஆகிவிட்டார். இது ஒரு புறம் இருக்க பிக் பாஸ் நிகழ்ச்சியின் ப்ரோமோக்கள் எப்படியோ இணையத்தில் தினமும் வெளியாகிவிடுகிறது. அந்த வகையில் இன்றைய எபிசோடின் மூன்றாவது ப்ரோமோ வெளியாகியுள்ளது. அதில், குறிப்பாக ஆரம்பத்தில் அபிராமியுடன் காதல் கிசுகிசுக்கப்பட்ட கவின் பின்னர் சாக்ஷியுடன் ரொமான்ஸ் செய்ய ஆரம்பித்தார். இதனால் பார்வையாளர்களே மிகுந்த வெறுப்புள்ளாகினர். பின்னர் நெட்டிசன்ஸ் பலரும் பிளே பாய் கவின் என்று மோசமாக விமர்சித்தனர். இந்நிலையில் தற்போது வெளிவந்துள்ள மூன்றாவது ப்ரோமோ வீடியோவில் மதுமிதா மற்றும் ரேஷ்மா இருவரும் லாஸ்லியாவை கவினுடன் இணைத்து கிண்டல் செய்கின்றனர். இதனால் லாஸ்லியா கவினுடன் சென்று பஞ்சாயத்து வைக்க, எப்போதும் லாஸ்லியாவிற்கு பரிந்து பேசும் கவின் 'அந்த புள்ளை தான் வந்த முதல் நாளிலே சொல்லிடிச்சே' என்று கூற, அதற்கு லாஸ்லியா முன்ன தெரியாமல் அடிச்ச, இப்போ தெரிந்தே சைட் அடிக்கிறேன் என்று கூறுகிறார். இதை வைத்து பார்க்கும் போது கவினின் அடுத்த ரூட் லொஸ்லியாவுடன் தான் என்பது தெள்ளத்தெளிவாக புரிகிறது. எனவே அடுத்த ஒரு வாரத்திற்கு லெஸ்லியா – கவின் ரொமான்ஸ் பிக்பாஸில் ஓடும்.


பிரச்னை உணவு மட்டுமே அல்ல!- Dinamani பிரச்னை உணவு மட்டுமே அல்ல! By ஆசிரியர் | Published on : 03rd August 2016 01:54 AM | அ+அ அ- | எங்களது தினமணி யுடியூப் சேனலில், சமீபத்திய செய்தி மற்றும் நிகழ்வுகளின் வீடியோக்களைப் பார்க்க, சப்ஸ்கிரைப் செய்ய இங்கே கிளிக் செய்யுங்கள்! சவூதி அரேபியாவில் வேலையிழந்து, வெளியேற முடியாமல் சிக்கித் தவிக்கும் இந்தியர்களை மீட்டு வரும் நடவடிக்கைகளை இந்திய வெளியுறவுத் துறை முடுக்கிவிட்டுள்ளது. அங்குள்ள இந்தியர்களுக்கு உணவு வழங்கவும் இந்தியத் தூதரகம் பணிக்கப்பட்டுள்ளது. இதற்காக மத்திய அரசைப் பாராட்டலாம். இந்தப் பிரச்னை திடீரென்று இன்று நேற்று உருவானது அல்ல. கடந்த ஆறு, ஏழு மாதங்களாகவே இந்தப் பிரச்னை இருந்து வருகிறது. கடந்த இரு வாரங்களாகத்தான் பாதிக்கப்பட்ட இந்தியர்கள் உணவுக்காகப் போராட்டம் நடத்த தொடங்கியிருக்கிறார்கள். கதவடைப்பு செய்யப்பட்ட நிறுவனங்களின் வாயிலில் கூட்டங்கள் நடத்தவும் முற்பட்டிருக்கிறார்கள். அதன் பிறகுதான் சவூதி அரேபிய அரசு காவல் துறை உதவியுடன் இவர்களைக் கலைந்து போகச் செய்வது, இவர்களுக்கு உணவு முகாம்கள் அமைப்பது போன்ற நடவடிக்கைகளில் இறங்கியது. சவூதி அரேபிய அரசு தனக்கு இந்தப் பிரச்னை குறித்து எதுவும் தெரியாதது போலவும் இனிமேல்தான் ஏமாற்றிய நிறுவனங்கள் மீது நடவடிக்கை எடுத்து அபராதம் விதிக்கப்போவது போலவும் கூறுகிறது. ஆனால் அது உண்மையல்ல. இந்தப் பிரச்னைக்குக் காரணமே சவூதி அரேபிய அரசுதான். சவூதி அரேபியாவில் எண்ணெய்க் கிணறுகள் மற்றும் அது சார்ந்த தொழிற்கூடங்களில் இந்தியாவைச் சேர்ந்த 30 லட்சம் பேர் வேலை செய்கிறார்கள். அவர்கள் பொறியாளர்கள், வேதியியல் வல்லுநர்கள் மற்றும் கணக்காளர்கள். ஆனால், தற்போது வேலை இழந்து நிற்கும் சுமார் 8,000 பேர் (இதில் எவ்வளவு பேர் தமிழர்களோ?) கட்டுமானத் துறையைச் சார்ந்த தொழிலாளர்கள். இவர்கள் ஏற்கெனவே இதே நிறுவனங்களில் போக்குவரத்து தொழிலாளர்களாகவும் இருந்துள்ளனர். சவூதி அரேபியாவில் தற்போது பல கட்டுமான நிறுவனங்கள் மூடப்பட்டுள்ளன. இந்த நிறுவனங்கள் அரசு ஒப்பந்தப்புள்ளி பெற்று கட்டடங்கள் எழுப்பி வந்தன. அண்மையில், கச்சா எண்ணெய் விலை ஒரு பேரல் 50 டாலர் என்கின்ற அளவுக்கு வீழ்ச்சி ஏற்பட்டதால் சவூதி அரேபியாவில் பொருளாதார சரிவு ஏற்பட்டுள்ளது. அதனால் இந்த நிறுவனங்களுக்குத் தரவேண்டிய பணத்தை சவூதி அரேபிய அரசு தரவில்லை அல்லது காலதாமதம் செய்தது. அதனால்தான் அந்தக் கட்டுமான நிறுவனங்கள், தங்கள் வேலைகளை நிறுத்திவிட்டன. அதன் தொடர் விளைவாகத்தான் கட்டுமானத் தொழிலாளர்கள் இப்போது தெருவில் நிற்கிறார்கள். கடந்த ஆறு மாதங்களாக, சம்பளம் தரப்படாவிட்டாலும் நிலைமை விரைவில் சீராகி விடும் என்ற எண்ணத்தில் இவர்களுக்கு உணவு வழங்க அந்த நிறுவனங்கள் ஏற்பாடு செய்திருந்தன. ஆனால் கடந்த இரு வாரங்களாக உணவு வழங்குவதை நிறுத்திவிட்டன. தொழிலாளர்கள் தங்கியிருந்தப் பகுதிகளுக்கு தண்ணீர் விநியோகம் நிறுத்தப்பட்டது. துப்புரவுப் பணிகளும் நிறுத்தப்பட்டன. அதனால்தான் அவர்கள் அனைவரும் வீதிக்கு வந்து போராட வேண்டிய நிலை உருவானது. தற்போது 20 முகாம்களில் இந்தத் தொழிலாளர்களுக்கு உணவு தர ஏற்பாடு செய்யப்பட்டுள்ளது. இந்திய அரசு 15,000 கிலோ எடையுள்ள உணவுப் பொருள்களை வழங்கியிருக்கிறது. இது அடுத்து வரும் 10 நாள்களுக்கு தாக்குப்பிடிக்க உதவலாம். ஆனால் பிரச்னை வெறும் உணவு மட்டுமல்ல. இந்தத் தொழிலாளர்களுக்கான சம்பள பாக்கி மூன்று மாதம் முதல் ஆறு மாதம் வரை நிலுவையில் இருக்கிறது. அவர்களின் கடவுச்சீட்டு அவர்களிடம் இல்லை. அவற்றை கதவடைப்பு செய்திருக்கும் நிறுவனங்கள் வைத்துக் கொண்டிருக்கின்றன. ஆகவே இவர்களால் சவூதியிலிருந்து வெளியேறி நாடு திரும்ப முடியாது. இந்த பிரச்னையில் இரண்டு நெருடல்கள் உள்ளன. ஒன்று, 30 லட்சம் இந்தியர்கள் தங்கள் நாட்டில் இருக்கும் நிலையில் சவூதி அரேபிய அரசு இவர்களது பிரச்னைக்காகக் குரல் கொடுக்கவும் உணவு வழங்கவும் முன்வந்திருக்க வேண்டும். சவூதி அரசு நினைத்தால் இந்த எட்டாயிரம் பேரையும் நிலைமை சீரடையும்வரை தங்கள் விருந்தினர்களாக வைத்திருக்கவும் முடியும். ஆனால் செய்யவில்லை. அதற்குக் காரணம், இவர்கள் சாதாரண கட்டுமானத் தொழிலாளர்கள். இவர்களுக்கும் எண்ணெய் நிறுவன ஊழியர்களுக்கும் எந்தவிதமான தொடர்பும் கிடையாது. கூலித் தொழிலாளர்கள் என்பதால் இரக்கம் இல்லாமல் இவர்கள் புறக்கணிக்கப்படுகிறார்கள். இரண்டாவதாக, கடந்த ஆறு மாதங்களாக, "சவூதி ஓஜர்' என்ற பெரிய கட்டுமான நிறுவனம் தனது செயல்பாட்டை முடக்கிவிட்டது என்பது இந்தியத் தூதரகத்துக்கு நன்றாகவே தெரியும். அவர்கள் இந்த விவகாரத்தை இந்திய அரசின் கவனத்துக்கு உடனடியாகக் கொண்டுவந்திருந்தால், இந்நேரம், விருப்பப்படும் தொழிலாளர்களுக்கு மாற்றுக் கடவுச்சீட்டு அளித்து இந்தியாவுக்கு அனுப்பும் பணிகளைத் தொடங்கியிருக்கலாம். சிக்கல் இந்த அளவுக்கு பெரிதாக மாறியிருக்காது. இப்போதும்கூட, இந்தத் தொழிலாளர்களுக்கு உணவு வழங்குவது ஒருபுறம் இருக்க, இத்தனை பிரச்னைகளுக்கும் காரணமான சவூதி அரேபிய அரசைப் பொறுப்பாக்கி, இவர்களது ஊதிய நிலுவையை வழங்கும்படி இந்திய அரசு அழுத்தம் தர வேண்டும். அந்த ஊதியத் தொகையை கட்டுமான நிறுவனங்களுக்கு விடுவிக்கும் தொகையில் சவூதி அரேபிய அரசு கழித்துக்கொள்ள முடியும். பிரச்னை வெறும் உணவு மட்டுமே அல்ல. அந்தத் தொழிலாளர்களின் ஊதிய நிலுவை, பணியிடை நீக்கத்துக்கான ஈட்டுத்தொகை, மாற்றுக் கடவுச்சீட்டு இவைதான் அங்குள்ள அப்பாவி கூலித் தொழிலாளர்கள் எதிர்பார்ப்பவை. இது வெறும் தொடக்கம் மட்டுமே. கச்சா எண்ணெய் விலை மேலும் குறையுமேயானால், இந்தியர்கள் பலர் வேலை இழந்து நாடு திரும்பும் அபாயம் காத்திருக்கிறது!


கொரோனாட்ராகர் பற்றி CORONATRACKER.com என்பது சமூகம் சார்ந்த ஒரு திட்டமாகும், இது உலகம் முழுவதிலுமிருந்து 460 க்கும் மேற்பட்ட தன்னார்வலர்களால் இயக்கப்படுகிறது, இது தரவு விஞ்ஞானிகள், மருத்துவ வல்லுநர்கள், UI / UX வடிவமைப்பாளர்கள், சாப்ட்வேர் எஞ்சினீர்ஸ் முதல் பொது மக்கள் வரை. COVID-19 பற்றிய சமீபத்திய செய்தி வளர்ச்சியை பொதுமக்கள் கண்காணிப்பதற்கான ஒரு போர்ட்டலாக இது செயல்படுகிறது, மேலும் பகுப்பாய்விற்கான தரவுகளை சேகரிப்பதோடு. அனைத்து உள்ளடக்கங்களும் பொதுமக்களின் சிறந்த நலனுக்காக, குறைந்தபட்ச மோசடிகள் மற்றும் போலி செய்திகளுடன் ஆதாரங்கள் நம்பகமானவை என்பதை உறுதிப்படுத்த எங்கள் சிறந்த அளவிற்கு தன்னார்வலர்களால் தேர்ந்தெடுக்கப்பட்டவை, வடிகட்டப்படுகின்றன மற்றும் நிர்வகிக்கப்படுகின்றன. எங்கள் குழுவால் சரிபார்க்கப்படுவதற்கு முன்னர், பிரபலமான உள்ளடக்கங்களை பகுப்பாய்வு செய்வதற்கும், பல்வேறு செய்தி மூலங்கள் மற்றும் சமூக ஊடக தளங்களில் அர்த்தமுள்ள தலைப்புகளை அடையாளம் காண்பதற்கும் இயற்கை மொழி செயலாக்கம் (என்.எல்.பி) பயன்படுத்தப்படுகிறது. CORONATRACKER.com ஆழ்ந்த பகுப்பாய்வு (எ.கா. வைரஸின் வளர்ச்சி, பரவலைக் கண்காணிப்பதற்கான நேரத் தொடர்) மற்றும் உள்ளூர்மயமாக்கப்பட்ட செய்திகள் (எ.கா. மலேசியா தொடர்பான செய்திகள், அல்லது கே.எல் மட்டும்) ஆகியவற்றிற்கான தரவுகளை சேகரிப்பதை நோக்கமாகக் கொண்டுள்ளது. தகவல் ஒருங்கிணைப்புக்கு தளம் முக்கியமானது, சேகரிக்கப்பட்ட அனைத்து தகவல்களும் பொதுமக்களுக்கு பயன்படுத்த திறந்திருக்கும். இது 100% திறந்த மூல திட்டமாகும், அனைத்து தகவல்களும் வெளியிடக்கூடிய தரவுகளும் கிடைக்கின்றன. எங்கள் டெலிகிராம் சேனல் மூலம் பங்களிக்க அனைவரும் வரவேற்கப்படுகிறார்கள். எங்கள் தரவு விஞ்ஞானிகள் குழு OSEMN கட்டமைப்பைப் பயன்படுத்தி தங்கள் சொந்த பகுப்பாய்வுகளை சேகரிக்க, சுத்தம் செய்ய, ஆராய, மாதிரியாக மற்றும் இயக்குகிறது. பொது புரிதலின் எளிமைக்காக, இது கிராஃபிக் காட்சிப்படுத்தல் மற்றும் டாஷ்போர்டுகளைப் பயன்படுத்தி வழங்கப்படுகிறது. பெறப்பட்ட தரவுகளின் மூலம், இயந்திர கற்றல் மாதிரிகளை மிக விரைவில் உருவாக்குவோம் என்று நம்புகிறோம். ஜான் ஹாப்கின்ஸ் பல்கலைக்கழகத்தின் கொரோனா வைரஸ் வெடிப்பு வரைபடத்தால் நாங்கள் ஈர்க்கப்பட்டோம், அது மிகவும் தகவலறிந்ததாக இருந்தது. வெவ்வேறு செய்தி இணையதளங்கள் மற்றும் வெவ்வேறு மொழிகளில் சிதறிய தரவுகளின் பல்வேறு மூலங்கள் மூலம் ஆழமான பகுப்பாய்விற்கான தரவை சேகரிப்பதற்கான சிரமத்தையும் நாங்கள் உணர்ந்தோம். சந்திர புத்தாண்டின் முதல் நாளான ஜனவரி 25 ஆம் தேதி பணிகள் தொடங்கப்பட்டன. இதை வெற்றிபெற எங்கள் குழு அயராது உழைத்து வருகிறது, ஜனவரி 27 ஆம் தேதி அதிகாரப்பூர்வமாக தொடங்கப்பட்டது.தொழில்நுட்பத்தைப் பயன்படுத்துவதும், தகவல்களை மேலும் அணுகக்கூடியதாக்குவதும், சண்டையை வெல்ல உலகெங்கிலும் உள்ள திறமையானவர்களைச் சேகரிப்பதும் எங்கள் நோக்கம்! ஆதாரங்கள் எங்களுக்கு பின்னல் இருக்கும் ஹீரோக்கள் CoronaTracker Binti Hamzah


text: ஆஸி.யுடனான மூன்றாவது போட்டியை சமனிலையில் முடித்தது இந்தியா | Virakesari.lk Published by J Anojan on 2021-01-11 14:58:12 அவுஸ்திரேலிய மற்றும் இந்திய அணிகளுக்கிடையிலான மூன்றாவது டெஸ்ட் போட்டியானது வெற்றி தோல்வியின்றி சமனிலையில் முடிவடைந்துள்ளது. இந்திய - அவுஸ்திரேலிய அணிகளுக்கிடையிலான மூன்றாவது டெஸ்ட் கிரிக்கெட் போட்டி சிட்னியில் நடந்து வந்தது. நேற்று நான்காம் ஆட்டம் தொடர்ந்த நிலையில் லபுஸ்சேன் 73 ஓட்டங்களில் விக்கெட் காப்பாளர் சஹாவிடம் பிடிகொடுத்து வெளியேற, வேட் நான்கு ஓட்டத்துடன் சஹாவிடம் பிடிகொடுத்தார். இறுதியாக அவுஸ்திரேலிய அணி இரண்டாவது இன்னிங்ஸில் மொத்தமாக 87 ஓவர்களை எதிர்கொண்டு 6 விக்கெட்டுகளை இழந்த நிலையில் 312 ஓட்டங்களை பெற்று ஆட்டத்தை இடைநிறுத்தியது. தொடர்ந்து இரண்டாவது இன்னிங்ஸுக்காக துடுப்பெடுத்தாடிய இந்திய அணி நான்காம் நாள் ஆட்ட நேர முடிவில் 34 ஓவர்களை எதிர்கொண்டு 2 விக்கெட்டுகள் இழப்புக்கு 98 ஓட்டங்களை பெற்றது. இந்தியா, உணவு இடைவேளை வரை 70 ஓவர்களில் 3 விக்கெட்டுகள் இழப்புக்கு 206 ஓட்டங்களை எடுத்திருந்தது. பின்னர் ஆட்டம் மீண்டும் தொடங்கிய நிலையில் ரிஷாத் பந்த் 97 ஓட்டங்களுடன் ஆட்டமிழந்து சதம் அடிக்கும் வாய்ப்பினை நழுவ விட்டார். இதனால் நான்கு போட்டிகளை கொண்ட டெஸ்ட் தொடரானது 1:1 என்ற கணக்கில் சமனிலையில் உள்ளது. தொடரின் ஆட்டநாயகனாக ஸ்டீவ் ஸ்மித் தேர்வானார்.


source: fineweb

text: முஸ்லிம் பிரதேசத்தின் காணிகளை பிள்ளையான் கட்சிக்காரர்களுக்கு பகிர்ந்தளிப்பு – எம்.எஸ்.சுபைர் குற்றச்சாட்டு -ஏ.எச்.ஏ.ஹுஸைன் கிழக்கு மாகாண முன்னாள் முதலமைச்சர் பிள்ளையானின் தமிழ் மக்கள் விடுதலைப் புலிகள் (TMVP) கட்சிக்காரர்களுக்கு முஸ்லிம் பிரதேசத்திலுள்ள சுமார் 400-500 ஏக்கர் காணிகள் நீண்ட காலக் குத்தகை என்ற போர்வையில் பகிர்ந்தளிக்கப்பட்டிருப்பதாக மாகாண சபை உறுப்பினர் எம்.எஸ். சுபைர் குற்றச்சாட்டியுள்ளார். இது தொடர்பாக கடந்த செவ்வாய்க்கிழமை ஏறாவூர்ப் பற்றுப் பிரதேச செயலகத்தில் இடம்பெற்ற பிரதேச அபிவிருத்தி ஒருங்கிணைப்புக் குழுத் கூட்டத்தின் கவனத்திற்கு அவர் இந்த விடயத்தை முன்வைத்தார். அங்கு தொடர்ந்து தெரிவித்த அவர்; ஏறாவூர்ப் பற்றுப் பிரதேச செயலகத்தினால் காணி நிருவாகம் மேற்கொள்ளப்படும் மீராகேணி, மிச் நகர், ஐயங்கேணி போன்ற கிராமங்களில் உள்ள சுமார் 400 தொடக்கம் 500 ஏக்கர் காணிகள் கிழக்கின் முன்னாள் முதலமைச்சரான பிள்ளையானின் தலைமையில் இயங்கும் ரீ.எம்.வி.பி. எனும் தமிழ் மக்கள் விடுதலைப் புலிகள் கட்சியின் உறுப்பினர்களுக்கு நீண்ட காலக் குத்தகை என்ற பெயரில் தலா 10 ஏக்கர் காணிகள் வழங்கப்பட்டுள்ளன. இந்தக் கிராமங்களில் சுமார் 4000 ஆயிரம் குடும்பங்களைச் சேர்ந்த சுமார் 10 ஆயிரம் பேர் வசிக்கின்றார்கள். அங்கு இட நெருக்கடி, நிலமற்ற பிரச்சினைகள் ஏற்பட்டுள்ளது. விஷேடமாக அங்கு வாழும் மக்களுக்கான கல்வி, சுகாதாரம், பொழுது போக்கு, விளையாட்டு, வாழ்வாதாரம் என்பனவும் நிலமின்மையால் முற்றாகப் பாதிக்கப்பட்டுள்ளன. கல்வி, மற்றும் சுகாதார, வாழ்வாதாரம் மற்றும் பொதுத் தேவைகளுக்கு காணி இல்லாதிருப்பது பெரும் பிரச்சினையாக உருவெடுத்துள்ள போதிலும், அங்குள்ள காணிகளை பிள்ளையானின் கட்சிக்காரர்களுக்குப் பகிர்ந்தளித்திருப்பதானது அதிக சந்தேகங்களைத் தோற்றுவித்துள்ளது. மக்கள் நிலமற்ற நிலையில் சன அடர்தியோடு வாழ்ந்து கொண்டிருக்கும்போது ஒருவருக்கு 10 ஏக்கர் என்ற அடிப்படையில் ரீஎம்விபி கட்சிக்காரர்களுக்கு வழங்கியிருப்பதை ஒரு போதும் ஏற்றுக் கொள்ள முடியாது. எனவே, இந்த விடயம் குறித்து அதிக அக்கறை எடுத்து காணிகளை மீட்டு பாதிக்கப்பட்டுள்ள மக்களின் நலன்களுக்காக பயன்படுத்த ஆவன செய்ய வேண்டும்” என்றார். இந்த பிரதேச அபிவிருத்தி ஒருங்கிணைப்புக் குழுக் கூட்டத்தில் பிரதியமைச்சர் எம்.எஸ்.எஸ். அமீரலி உட்பட மட்டக்களப்பு மாவட்ட நாடாளுமன்ற உறுப்பினர்கள், மாகாண சபை உறுப்பிர்கள், அதிகாரிகள், திணைக்களத் தலைவர்கள் ஆகியோர் பிரசன்னமாகியிருந்தனர்.


text: நான் என் மனதை எதிலும் செலுத்தாமல் நிலையாக நிறுத்தி வைத்திருக்கும் போதெல்லாம் ஆனந்தமயமான அன்பு அலையாக பாய்வதை உணர்ந்திருக்கிறேன். அதன் விளைவாக தியானம் செய்து முடித்து வெகு நேரம் ஆன பின்னும் ஒரு வித மயக்கத்தில் இருப்பது போலவே தோன்றும். இதனால் என் இருக்கையை விட்டு உடனே எழுந்து செல்லத் தோன்றாமல் அப்படியே அமர்ந்திருப்பேன். இப்படி ஒரு நாள் தியானத்தில் இருக்கையில் ஓர் அதியற்புதமான தோற்றத்துடன் நானிருந்த அறையை வெளிச்சத்தில் மூழ்கடிப்பதான ஒளியுடன் ஒரு துறவி – எங்கிருந்து வந்தாரோ தெரியாது – என்னிலிருந்து சிறிது தொலைவில் தோன்றினார். காவி வஸ்திரமும் கமண்டலமும் தரித்திருந்த அவருடைய முகத்தில் அப்படி ஒரு சாந்தமும் மனதை உள்நோக்கிய தெய்வீகக் களையும் உலக பேதங்களில்லாத வகையிலும் கூடிய தேஜஸ் ஒளிர்ந்தது. அந்த முகம் என்னை வசீகரிப்பதாயும் ஆகர்ஷிப்பதாயும் தோன்றியது. அவர் என்னை கூர்ந்து நோக்கிய வண்ணம் ஏதோ சொல்ல விரும்புபவர் போல மெள்ள என்னை நோக்கி அடியெடுத்து வைத்து வந்தார். ஆனால் நான் ஒரு சொல்லவொண்ணா அச்சத்தில் பீடிக்கப் பட்டு, இருக்கையை விட்டு எழுந்து வேகமாய்க் கதவைத் திறந்து வெளியேறி விட்டேன். ஆனால் மறுகணமே “ஏன் இந்த முட்டாள் தனமான பயம்?” என்று கேட்டுக்கொண்டு தைரியமடைந்து அந்தத் துறவி என்னதான் சொல்ல வருகிறார் என்று கேட்பதற்காக மறுபடி அறைக்குள் பிரவேசித்தேன். ஓ! அவரைக் காணவில்லை. நான் அங்கேயே வெகுநேரம் பின்னர் காத்திருந்தும் பயனில்லை, அவர் வரவில்லை. “அவர் என்ன சொல்ல வருகிறார் என்பதைக் கேட்காமல் ஓடியது எத்தகைய முட்டாள்தனம்” என்று நான் என்னையே கடிந்து கொண்டேன். எத்தனை எத்தனை துறவிகளைக் கண்டிருக்கிறேன், ஆனால் அந்த முகம் போல ஓர் அசாதாராணமான ஒன்றைக் கண்டதேயில்லை. அப்படி என் மனதில் அழியாத வண்ணம் பொதிந்திருக்கிறது அந்த முகம். ஒருவேளை இது பிரமையாக இருந்திருக்கலாம். ஆனால் நான் புத்த பெருமானைக் காணும் பெரும் பேற்றைத் தான் அன்றைய தினம் அடைந்தேன் என்று அடிக்கடி நான் நினைத்துக் கொள்வேன்.


பியார், பிரேமா, காதல் படத்துல இதெல்லாம் கவனிச்சிங்களா? | Relationship Tips From The Movie Pyar Prema Kadhal - Tamil Boldsky பியார், பிரேமா, காதல் படத்துல இதெல்லாம் கவனிச்சிங்களா? பிக் பாஸ் புகழ் ரைசா மற்றும் ஹரிஷ் கல்யான் நடிப்பில், இசை அமைப்பாளர் யுவன் ஷங்கர் ராஜா தயாரிப்பில், அறிமுக இயக்குனர் இளன் எழுத்து மற்றும் இயக்கத்தில் வெளியாகி விமர்சகர்கள் மற்றும் ரசிகர்கள் மத்தியில் நல்ல பாராட்டுகள் பெற்று திரையில் வெற்றிகரமாக ஓடிக் கொண்டிருக்கும் திரைப்படம் பியார், பிரேமா, காதல். இதை, ஓகே கண்மணியின் வெர்ஷன் 2, அல்லது ஸ்டேஜ்2என்று கூட சொல்லலாம். இதனால், இது ஓகே கண்மணியின் தழுவல் என்று கூறிவிட முடியாது. இதுவொரு தற்போதைய நவயுக கலாச்சார காதலின் பிரதிபலிப்பு. இன்றைய காலக்கட்டத்தில் காதல், திருமணம், குழந்தைகள், அவர்களை வளர்ப்பது, வாழ்க்கையை வாழ்வதற்கு பதிலாக பிழைக்க ஒரு வேலை தேடிக் கொண்டு பணத்தின் பின்னே ஹச் டாக் போல ஓடுவதே மனிதரின் வாழ்க்கையாக இருக்கிறது. ஆனால், இதை எல்லாம் தாண்டி.. காதல், கனவு, இலட்சியம் என்ற கண்ணோட்டம் கொண்ட ஒரு பெண்ணுக்கும். கனவுகள் எதுவும் ஒன்றி, அம்மாவை நல்லா வெச்சு பார்த்துக்கணும் என்ற கடமையை கனவாக கண்டு வாழும் இளைஞனுக்கும் மத்தியில் நடக்கும் காதலே பியார் பிரேமா, காதல். காதல், லிவ்-இன், திருமணத்திற்கு முன்பே செக்ஸ், அனாவசியமான சண்டைகள், பெற்றோர் காரணத்தால் பிரிவு என இந்த தலைமுறைக்கு பல பாடங்களை கற்பிக்கிறது ஸ்ரீ - சிந்துஜாவின் பியார், பிரேமா, காதல். நம்மில் பலரும் தொலைத்துவிட்டு தேடுவதற்கு கூட முயற்சிக்காமல் மந்தமாகி போன ஒரு விலைமதிப்பற்ற பொருள் தான் கனவு. பள்ளியில் நல்ல மார்க் எடுத்த காரணத்தால் கனவுகளை தொலைத்தவர்கள் சிலர், நல்ல மதிப்பெண் எடுக்க தவறியதால் தங்கள் கனவுகளை தொலைத்தவர்கள் சிலர். தங்கள் கனவு என்னவென்றே அறியாமல் போனவர்கள் பலர். படித்த படிப்புக்கு ஏற்ற வேலை செய்யாமல், கிடைத்த வேலை செய்துக் கொண்டு கனவுகளை தொலைத்தவர்கள் சிலர். அப்பா அம்மா ஆசைப்பட்டனர் என்று என்ஜினியரிங் படித்துவிட்டு தங்கள் கனவுகளை எட்டிப்பிடிக்க அயராது உழைத்துக் கொண்டிருப்பவர்கள் சிலர். கனவுகள் இல்லாத வாழ்க்கை, உரம் இல்லாத விளைநிலம் போன்றது. நீங்கள் எத்தனை காலம் உழைத்தாலும், அதன் ரிசல்ட் உங்களுக்கு மன நிம்மதியை அளிக்காது. நாம் கனவு கண்ட வேலையில், தொழிலில் சில ஆயுரங்கள் கிடைத்தாலும் அது மனதிற்கு நிறைவாக இருக்கும். ஆனால், அதை விடுத்தது பல இலட்சங்கள் தரும் வேலையை / தொழிலை செய்தாலுமே கூட... வாழ்வில் ஒரு கட்டத்தில் வீடு, வாசல், கார், தோட்டம் என அனைத்தும் நம் பெயரில் நிலைத்திருக்கும்... ஆனால்.. மனதில் நிம்மதி மட்டும் இருக்காது.. காரணம்... கனவு... நாம் கண்ட கனவு நிறைவேறாத வலி பத்து மாதம் சுமந்த கரு இறந்தே பிறந்தால் தரும் வலிக்கு சமமானது. கனவுக்கு அடுத்ததாக இன்றிய தலைமுறையில் பெரிதாக மதிப்பு குறைந்து காணப்படுவது கற்பும், செக்ஸும். நம் ஊரில் அப்படி எல்லாம் இல்லை என்று கூறிவிட முடியாது. வாட்ஸ்-அப்பில் ஊர்வலம் வந்தவை சிலவன என்றால்... எத்தனயோ மின்னஞ்சல், க்ளவுட்களில் சேமித்து வைக்கப்பட்டிருப்பவை ஏராளம். காதலிக்கும் போதே, காதல் என்ற பெயரில் சிலர் கூடி விடுகிறார்கள். அதன் பிறகு சிறுது காலத்தில் பிரிந்து விடுகிறார்கள். குறைந்த பட்சம் நாம் படித்த கல்லூரியிலேயே இப்படியான உறவில் இருந்த சிலரை நாம் கடந்து வந்திருப்போம். சில உறவுகளில் சில சூழல்களில் கட்டுப்பாடு இழப்பதால் கலவுதலில் ஈடுபடுவோர் உண்டு. சிலர் தங்கள் காதலை எடுத்த நிலைக்கு எடுத்து செல்ல, கலவுதலில் ஈடுபடுவது உண்டு. காதலில் இருந்து கலவுதல் பிறக்கலாம். அது இயல்பு, இயற்கை. ஆனால், கலவுதலுக்காக காதல் பிறக்க கூடாது. அது விஷம். உறவை நிச்சயம் அழித்துவிடும். காதல் சரிப்பட்டு வருமா என்பதை அறிந்துக் கொள்ள டேட்டிங், திருமணம் சரிப்பட்டு வருமா என்பதை அறிந்து கொள்ள லிவ்-இன். அன்று நிச்சயம் செய்வதற்கு முன் பெண் பார்க்க செல்லும் இடத்தில் பத்து நிமிடம் ஆணும், பெண்ணும் பேசிக் கொள்வார்கள். அவர்கள் உறவு நீடித்து நிலைத்திருந்தது. ஆனால், அவர்கள் வாழ்நாள் முழுக்க சந்தோசமாக தான் இருந்தார்களா என்பது அவரவரருக்கு மட்டுமே வெளிச்சம். இங்கே இந்த துரிதமான வாழ்க்கையில், ஆடைகளை துணையை தேர்வு செய்ய நீண்ட நேரம் எடுத்துக் கொள்கிறார்கள். மும்பை, பெங்களூர், சென்னை போன்ற பெரு நகரங்களில் நிலைக் கொண்டிருக்கும் பெரிய குடியிருப்புகளில் லிவ்-இன் ஜோடிகள் அதிகரிக்க துவங்கியிருப்பதை நாமே கண்கூட பார்த்திருக்கிறோம். லிவ்-இன் சரியா, தவறா? என்பதை தாண்டி.. லிவ்-இன் எதற்கானது, அது உறவை வலிமையாக, ஆரோக்கியமாக அமைத்துக் கொள்ள ஜோடிகள் பயன்படுத்துக் கொள்கிறார்களா? அல்ல தங்கள் சிற்றின்ப ஆசைகளை தீர்த்துக் கொள்ள பயன்படுத்திக் கொள்கிறார்களா? என்பதை அறிந்து கொள்ள வேண்டியது முக்கியம். அப்பா, அம்மா பார்த்து வைத்த மணமகன், மணமகளை திருமணம் செய்துக் கொள்வது சரியா? அல்லது காதலித்த பெண்ணுடன் லிவ்-இன் உறவில் உறவில் இருப்பது சரியா? என்பதை சார்ந்தது அல்ல பியார் பிரேமா காதல்... நமக்கான கனவுகள் முதன்மையானது. திருமணம் என்பது ஒரு மனங்கள் ஒன்றிணைய நடக்க வேண்டுமே தவிர, இரு குடும்பங்கள் ஒன்றிணையவோ, பெற்றோர் பேரன், பேத்தியுடன் விளையாடவோ நடக்க கூடாது. இல்லறம் என்பது ஒருவரை ஒருவர் நன்கு புரிந்து கொண்ட பிறகு, ஒன்றாக சேர்ந்து வாழ்வது. அது தாலி கட்டி இனைவாத இருக்கலாம், மோதிரம் மாற்றிக் கொண்டு இணைவதாக இருக்கலாம், கையெழுத்திட்டு இணைவதாக இருக்கலாம். உறுதி மொழி எடுத்து இணைவதாக இருக்கலாம். அல்லது, இரு மனங்களின் இணைதலினால், அவர்கள் தங்கள் காதல் உறவு மீது வைத்திருக்கும் நம்பிக்கையால் இணைவதாக கூட இருக்கலாம். இங்கே, திருமணமா, லிவ்-இன்னா என்பதல்ல முக்கியம்... சேர்ந்து வாழ போகும் அந்த இருவரும் ஒருவரை ஒருவர் முழு மனதுடன் ஏற்றுக் கொள்கிறார்களா என்பதே முக்கியம். Relationship Tips From The Movie Pyar Prema Kadhal Relationship Tips ,Pyar Prema Kadhal, love, relationship, marriage, காதல், உறவுகள், திருமணம்,


source: wikipedia

text: பத்துப்பாட்டு என வழங்கப்படும் நூல்களுள் முதலில் வைத்து எண்ணப்படுவது திருமுருகாற்றுப்படை. இந்நூல் மதுரையைச் சேர்ந்த நக்கீரன் என்னும் புலவரால் இயற்றப்பட்டது. இது கடைச்சங்க நூல்களில் ஒன்று என்பது மரபுவழிச் செய்தியாகும். இது பிற்காலத்தில் எழுந்தநூல் என்று கருதுவாருமுண்டு; எனினும், ஆய்வறிஞர்களில் பெரும்பாலானோர் கருத்து, இது சங்கநூல் என்பதேயாம். முருகப் பெருமானைப் பாட்டுடைத்தலைவனாகக் கொண்ட இந்நூல் 317 அடிகளைக் கொண்ட ஆசிரியப்பாவால் ஆக்கப்பட்டுள்ளது. 'ஆற்றுப்படுத்தல்' என்னும் சொல் 'வழிப்படுத்தல்' என்னும் பொருள்படும். "முருகாற்றுப்படை" எனும்போது, வீடு பெறுதற்குப் பக்குவமடைந்த ஒருவனை வீடு பெற்ற ஒருவன் வழிப்படுத்துவது எனப் பொருள்படும் என்பது நச்சினார்க்கினியர் கூற்று. தொடக்கக் காலத்தில் வெறியாட்டு அயரும் வேலன்,கட்டுவிச்சி ஆகியோர் தம் மீது முருகன் வந்து மேவுமாறு வேண்டுதலே முருகாற்றுப்படுத்துதல் என்று-"முருகாற்றுப் படுத்த உருகெழு நடுநாள்" (அகம்:22) பாடல்வழி அறியமுடிகிறது.இந்நூலின் வேறுபெயர் புலவராற்றுப்படை என்பதாகும். இதன் சிறப்புக் கருதி இந்நூலினை சைவத் திருமுறைகளுள் 11-ஆம் திருமுறையில் இணைத்து வைத்துள்ளனர்.பத்துப்பாட்டு நூல்கள் அனைத்திற்கும் இந்நூல் காப்புச் செய்யுள் போல் அமைந்து முதல் நூலாக வைத்து எண்ணப்படுகிறது. முருகாற்றுப்படை என்னும் மரபில் மாற்றம் செய்த நக்கீரர், ஆற்றுப்படை நூலினுக்குப் பெயரிடும் மரபிலும் புதுமையினைப் புகுத்தியுள்ளார். பொருநன், சிறுபாணான், பெரும்பாணான், கூத்தர் ஆகிய ஆற்றுப்படுத்தப்படும் இரவலர் பெயரில் ஏனைய நூல்கள் அமையப்பெற்றிருக்க, திருமுருகாற்றுப்படை நூல் மட்டும் ஆற்றுப்படுத்தும் தலைவனான முருகப்பெருமான் பெயரில் அமைந்துள்ளது. திருமுருகாற்றுப்படை ஆறு பகுதிகளாகப் பிரிக்கப்பட்டுள்ளது. ஒவ்வொரு பகுதியும் முருகப் பெருமானின் அறுபடைவீடுகள் ஒவ்வொன்றையும் பாராட்டுவனவாக அமைந்துள்ளது. இவற்றுள் முதற்பகுதியில் திருப்பரங்குன்றமும், இரண்டாம் பகுதியில் திருச்செந்தூர் எனப்படும் திருச்சீரலைவாயும், மூன்றாம், நான்காம், ஐந்தாம், ஆறாம் பகுதிகளில் முறையே திரு ஆவினன்குடி (பழநி), திருவேரகம் (சுவாமிமலை), குன்றுதோறாடல் (திருத்தணி), பழமுதிர்சோலை ஆகிய படைவீடுகளும் பேசப்படுகின்றன. பதிப்பு வரலாறு இந்நூலை முதன்முதலில் 1834-இல் சரவணப்பெருமாளையர் பக்திப் பாசுரமாகப் பதிப்பித்தார். 1851-இல் ஆறுமுக நாவலரும் பதிப்பாகக் கொண்டு வந்தார். ஆனால் சங்க இலக்கியம் என்னும் அடையாளத்தைக் கொண்டு பதிப்பிக்கப்படவில்லை. உ. வே. சாமிநாதையர் அவர்களின் 1889-ஆம் ஆண்டு பத்துபாட்டுப் பதிப்பில் முதல் இலக்கியமாகத் திருமுருகாற்றுப்படை இடம் பெற்றது. இதன் பின்னர் வேறு பலரும் வெளியிட்டுள்ளனர். உரை விவரம்: நச்சினார்க்கினியர் உரை பரிமேலழகர் உரை உரையாசிரியர் உரை கவிப்பெருமாள் உரை பரிதிக் குறிப்புரை நியூ செஞ்சுரி புக் ஹவுஸ் உரை இவற்றையும் பார்க்கவும் ஆற்றுப்படை என்னும் பெயரில் 5 நூல்கள் உள்ளன. திருமுருகாற்றுப்படை - நெடுநல்வாடை (ஒப்புநோக்கம்) திருமுருகாற்றுப்படை 1. ஞாயிறு தோன்றுவதைக் காட்டிக்கொண்டு தொடங்குகிறது. 2. அருளைப் பெற ஆற்றுப்படுத்துகிறது. பிற ஆற்றுப்படைகள் பொருளைப் பெற ஆற்றுப்படுத்துகின்றன. பொருளைப் பெற ஆற்றுப்படுத்தும் பிற ஆற்றுப்படைகள்; பொருநர் ஆற்றுப்படை, சிறுபாண் ஆற்றுப்படை, பெரும்பாண் ஆற்றுப்படை, மலைபடுகடாம் என்பனவாகும். 3. தொல்காப்பிய மரபு - 1037 | பாடாண் திணையின் துறைகளில் ஒன்று ஆற்றுப்படை. "கூத்தரும் பாணரும் பொருநரும் விறலியும், ஆற்றிடைக் காட்சி உறழத் தோன்றிப், பெற்ற பெருவளம் பெறாஅர்க்கு அறிவுறீஇ, சென்று பயன் எதிரச் சொன்ன பக்கம்" திருமுருகாற்றுப்படை முதுவாய் இரவலனை ஆற்றுப்படுத்துகிறது. "அளியன் தானே முதுவாய் இரவலன்"- (முருகு. 284) இவனுக்கு அருள்புரிய வேண்டும் என்று கூளியர் முருகனுக்குப் பரிந்துரைப்பர் என்று குறிப்பிடப்படுவதால் இதனைப் 'புலவர் ஆற்றுப்படை' என்றும் கூறுவர். இது மலைபடுகடாம் நூலைக் 'கூத்தர் ஆற்றுப்படை' என்று கூறுவது போன்றது. நெடுநல்வாடை 1. குளிர் நடுக்கத்தைக் காட்டிக்கொண்டு தொடங்குகிறது. 2. பாண்டியன் தலையாலங்கானத்துச் செருவென்ற நெடுஞ்செழியனைப் பாடியதாக அதன் கொளுக்குறிப்பு கூறுகிறது. பாடலில் அவன் பெயர் இல்லை. "வேம்பு தலை யாத்த நோன் காழ் எஃகம்" ஒன்றை வைத்துக்கொண்டு அவனது மெயக்காப்பாளன் அவனுடன் வந்தான் என்று கூறப்படுவது ஒன்றே பாண்டியன் என்று கொள்வதற்கான அடிப்படை. அரண்மனையில் அரசி பிரிவால் வாடுகிறாள். இது பாலை. பாசறையில் பாண்டியன் போரில் காயம் பட்டவர்களுக்கு ஆறுதல் கூறிக்கொண்டு காயம் பட்ட குதிரைகளையும் யானைகளையும் தேற்றிக்கொண்டிருக்கிறான். வாடைக்காற்று இருவரையும் வருத்துகிறது. 3. தொல்காப்பிய மரபு | "வாகை தானே பாலையது புறனே" - தொல்காப்பியம் நூ.1019. "கூதிர் வேனில் என்று இரு பாசறைக் காதலின் ஒன்றிக் கண்ணிய மரபு" மேல் வாகைத்திணைப் பாடல் வரும் - தொல்காப்பியம் நூ.1022. இந்த நெறியில் அமைந்துள்ளது நெடுநல் வாடை திருமுருகாற்றுப்படை பாடிய நக்கீரரும் நெடுநல்வாடை பாடிய நக்கீரரும் ஒருவரா வெவ்வேறு புலவர்களா என்பதில் கருத்து வேறுபாடுகள் உள்ளன. சங்க இலக்கியம் ஏனைய பத்துப்பாட்டு நூல்கள் பொருநராற்றுப்படை சிறுபாணாற்றுப்படை பெரும்பாணாற்றுப்படை முல்லைப்பாட்டு நெடுநல்வாடை மதுரைக் காஞ்சி குறிஞ்சிப் பாட்டு பட்டினப் பாலை மலைபடுகடாம் குறிப்புகள் பத்துப்பாட்டு ஆற்றுப்படைகள் சைவ சமய நூல்கள்


text: தளபதி நடிகர் நடித்திருக்கும் மூன்றெழுத்து படம் படப்பிடிப்பு முடிந்து இறுதிகட்ட வேலைகள் தொடங்கிவிட்டது. இவ்வளவு செலவு செய்த தயாரிப்பாளருக்கு அதன் இசை வெளியீட்டு விழாவை பிரம்மாண்டமாக நடத்தி அதிலும் நாலு காசு பார்த்துவிட்டு, படத்துக்கும் பெரிய பப்ளிசிட்டியை தர ஆசை இருக்கும் அல்லவா? அதில் மண்ணை அள்ளிப்போட்டுவிட்டார் ஹீரோ. ஹீரோவுக்கு திடீரென்று ஞானதோயம் ஏற்பட்டு நான்கு டிவி சேனல்களை அழைத்து மத்திய அரசை எதிர்த்துப் பேட்டி கொடுத்து வாயைப் புண்ணாக்கி கொண்டார். மாநிலத்தில் ஆல்ரெடி இணக்கம் கிடையாது. கொஞ்ச நஞ்சம் ஒட்டிக்கொண்டிருந்த மத்திய அரசு பவரையும் கெடுத்துக்கொண்டார். இதையே காரணம் காட்டி இசை வெளியீடு வேண்டாம் என்று மறுத்துவிட்டாராம் ஹீரோ. மேனேஜர் தயாரித்த படத்து விழாவில் புரட்சியாளர் பெயரைத் தவறாகச் சொல்லி அது சர்ச்சை ஆனதும் ஹீரோவின் பயத்துக்கு காரணமாம். கவுண்டமணி ஸ்டைலில் ஏன் உனக்கு இந்த வேண்டாத வேலை? என்று தான் கேட்க தோன்றியிருக்கிறது தயாரிப்பாளருக்கு. ஆனால் வாயை மூடிக்கொண்டு இருந்து விட்டாராம்.


text: Archive for July 9th, 2009 சட்ட விரோத ஆயுத ங்களை களைவதற்கு சட்ட திருத்தம் மேற் கொள்ள ஜனாதிபதி நட வடிக்கை எடுத்து வருவ தாக ஊடகத்துறை அமை ச்சர் லக்ஷ்மன் யாப்பா தெரிவித்தார். ஊடகத்துறை அமைச்சில் நேற்று (8) நடைபெற்ற ஊடகவியலாளர் மாநாட்டில் கருத்துத் தெரிவித்த அமைச்சர் மேலும் கூறியதாவது:- யுத்தம் முடிவடைவதோடு ஆயுத கலாசா ரம் தலைதூக்கியுள்ளது. சட்ட விரோத ஆயு தங்களை களைய ஜனாதிபதி நடவடிக்கை எடுத்துள்ளார். சமா தான சூழல் ஏற் பட்டுள்ளதால் ஆயு தக் கலாசாரம் முழுமையாக ஒழிக்கப்பட வேண்டியுள்ளது. இதற்கான ஆரம்ப கட்ட நடவடிக்கைகள் ஜனாதிபதி யின் ஆலோசனையின் கீழ் முன்னெடுக்கப் பட்டுள்ளன. நீதி சட்ட மறு சீரமைப்பு அமைச்சு சட்ட திருத்தத்துக்கான நடவடிக் கைகளை மேற்கொண்டுள்ளது. கிழக்கு மாகாணத்தில் ஆயுதக் குழுக்கள் மற்றும் சட்ட விரோத ஆயுதக் குழுக்களிடம் உள்ள ஆயுதங்களை களைய நடவடிக்கை எடுக்கப்பட்டுள்ளது. ஆயுதங்களை மீள கையளிக்காதவர்களுக்கு எதிராக அரசாங்கம் நடவடிக்கை எடுக்கும். இது தவிர பாதாள உலகத்தினை ஒழிக்கவும் போதைப் பொருள் பாவனையை தடுக்கவும் அரசாங்கம் நடவடிக்கை எடுத்து வருகிறது. பிரதான பிரச்சினையாக இருந்த பயங்கரவாதம் ஒழிக்கப்பட்டுள்ளது. அடுத்துள்ள பிரச்சினைகளை தீர்க்க ஜனாதிபதி நடவடிக்கை எடுத்து வருகிறார்.


55 ஜுவான் ஹவர்ட் வலிய முன்நிலை அமெரிக்கா 2.06 105 மிச்சிகன் 5 (1994)


text: சிக்கிம் இமய மலைத்தொடரில் அமைந்த இந்திய மாநிலமாகும். இது இந்தியாவின் வடகிழக்கு மாநிலம். தனி நாடாக விளங்கிய சிக்கிம், பாதுகாப்பு காரணங்களால் 1975ஆம் ஆண்டில் இந்தியாவுடன் இணைந்தது. சிக்கிமின் தலைநகர் கேங்டாக் ஆகும். நேபாள மொழி அதிகாரப்பூர்வ மொழி. இந்து மதமும், வஜ்ராயன புத்த மதமும் இம்மாநில மக்களால் கடைபிடிக்கப் பட்டு வருகிறது. இந்திய மாநிலங்களிலேயே கோவா மாநிலம் மட்டும் தான் சிக்கிமை விட சிறிய மாநிலம். சிக்கிமின் மேற்கில் நேபாளமும், வடக்கில் சீனாவும், கிழக்கில் பூட்டானும், தெற்கில் மேற்கு வங்காளம் உள்ளன. உலகின் மூன்றாவது உயர்ந்த சிகரமான கஞ்சன்சங்கா சிக்கிமில் உள்ளது. இந்தியாவுடன் இணைப்பு 1947ல் இந்தியா விடுதலையடைந்த போது, சிக்கிமும் பிரித்தானியாவிடம் இருந்து விடுதலை பெற்று முடியாட்சியாக தொடர்ந்தது. அதன் விடுதலைக்கு இந்தியா பாதுகாப்பு கொடுத்தது. இந்தியாவுடன் இணைவதற்கான வாக்கு வெற்றி பெறாததால் இந்தியப் பிரதமர் ஜவகர்லால் நேரு சிக்கிமிற்கு சிறப்பு அந்தஸ்து (SPECIAL PROTECTORATE STATUS) கொடுத்தார். சிக்கிம் இந்தியாவின் மேலாண்மையை ஏற்ற நாடாக விளங்கியது. அதன்படி சிக்கிமின் பாதுகாப்பு, வெளியுறவு, தகவல் தொடர்பு போன்றவை இந்திய அரசின் கட்டுப்பாட்டில் இருந்தன; மற்ற அனைத்து துறைகளிலும் தன்னாட்சி பெற்றிருந்தது. நேப்பாளிகளின் ஊடுருவல் அதிகமாகத் தொடங்கவே, 1975-ல் சிக்கிமின் பிரதமராகப் பொறுப்பேற்ற காஜி என்பவர் சிக்கிமை இந்தியாவின் ஒரு மாநிலமாகவே இணைத்துக் கொள்ள இந்திய அரசாங்கத்துக்கு வேண்டுகோள் விடுத்தார். அதன்படி எடுக்கப்பட்ட பொது வாக்கெடுப்பில் 97.5% சிக்கிம் மக்கள் இந்தியாவுடன் இணைவதை ஆதரிக்க, 16.05.1975-ல் சிக்கிம் இந்தியாவின் 22-ஆவது மாநிலமாக இணைந்தது. வித்தியாசமான மாநிலம் சிக்கிம், 7096 சதுர கிலோமீட்டர் பரப்பளவு மட்டுமே கொண்ட சிறிய மாநிலம். தெற்கு வடக்காக 115 கிலோமீட்டரும், கிழக்கு மேற்காக 65 கிலோமீட்டரும் விஸ்தீரணம் கொண்டுள்ளது. நான்கே மாவட்டங்கள். கிழக்கு சிக்கிம் மாவட்டம் (தலைநகரம் காங்டாக்), மேற்கு சிக்கிம் மாவட்டம் (தலைநகரம் கெய்சிங்), வடக்கு சிக்கிம் மாவட்டம் (தலைநகரம் மங்கன்), தெற்கு சிக்கிம் மாவட்டம் (தலைநகரம் நாம்ச்சி) என்பவை தான் மாவட்டங்களின் பெயர்கள். சிக்கிம் மாநிலத்தின் தலைநகரம் காங்டாக். இந்தியாவின் வடகிழக்குப் பிராந்தியத்தில் எவ்வளவோ அரசியல் குழப்பங்கள், தீவிரவாத துர்நிகழ்வுகள், போதைப் பொருள் புழக்கங்கள், சமூக பொருளாதாரக் கோணங்களில் பின்தங்கிய நிலை என்று இருந்தாலும் இயற்கை அன்னையின் பூரண அரவணைப்பு இருக்கிறது. வடகிழக்கின் ஏழு மாநிலங்களில் அடிதடிப் பிரச்னை, அரசியல் குழப்பம், தீவிரவாத நடவடிக்கைகள் என்று ஏதும் ஒரு சிறிதும் இல்லாத அமைதியான ஒரே மாநிலம் சிக்கிம். அரசியல் என்று பார்த்தால் சிக்கிம் டெமாக்ரடிக் ஃப்ரண்ட்(குடியரசுத் தோழன்) என்கிற ஒரே கட்சி தான் பிரதானம். எதிர்க்கட்சியாக காங்கிரஸ் கட்சி செயல்படுகிறது. 2009 மே மாதம் பாராளுமன்றத்துடன் சேர்ந்து நடந்த மாநில சட்டசபைத் தேர்தலில் மொத்தமுள்ள 23 தொகுதிகளையும் பாராளுமன்றத் தொகுதியையும் கைப்பற்றி இருக்கிறது சிக்கிம் டெமாக்ரடிக் ஃப்ரண்ட். சுற்றுச்சூழல் பராமரிப்பிலும், பொது சுகாதாரம், தூய்மை ஆகியவற்றிற்கு மிகவும் முக்கியத்துவம் தந்து நிர்வகிக்கப்படும் பகுதியாகத் திகழ்கிறது இந்தச் சிறிய மாநிலம். ஒட்டுமொத்த சிக்கிமிலும் பிளாஸ்டிக் பைகளுக்குத் தடை உள்ளது. கடைகளில் துணிப்பையில் தான் பொருட்கள் தருகிறார்கள். பயண வழியெங்கும், குறிப்பாக மலைப்பகுதிகளில் அவ்வளவு பயணிகள் வந்து செல்லும் இடத்திலும் பிளாஸ்டிக் குப்பைகள் கண்களில் படுவதில்லை. ஏழெட்டு மாதங்கள் சுற்றுலாப் பயணிகளின் வரவு நிறைய பணப்புழக்கத்தை ஏற்படுத்தி விடுகிறது. டாக்சி வாடகையாகட்டும், அறைகளின் வாடகையாகட்டும், உணவுப் பொருட்களின் விலையாகட்டும் எல்லாமே மாநிலம் இருக்கும் உயரத்துக்குப் பொருத்தமாகவே. மூவாயிரம் அடியிலிருந்து 28208 அடி உயரம் (உலகின் மூன்றாவது உயரமான சிகரம் கஞ்சன் ஜங்கா இந்த மாநிலத்தின் தான் உள்ளது) வரை மாநிலத்தின் உயரம் வேறுபடுகிறது. மொத்த மாநிலத்திலும் எங்கும் தொடர்ந்து ஐந்நூறடி தூரம் ஏற்ற இறக்கம் இல்லாமல் இல்லை. அதனாலேயே ஆண்களுக்கும் பெண்களுக்கும் குறிப்பாக காவலர்க்கும் தொப்பை என்பது அரிதாகவே உள்ளது. போக்குவரத்து மேற்கு வங்காளத்தைச் சேர்ந்த பக்தோக்ரா விமான நிலையம் 114 கிலோமீட்டர் தூரத்திலும், NJP என்று சொல்லப்படும் நியூ ஜல்பாய்குரி (இதுவும் மேற்கு வங்காளமே) என்கிற ஊரின் புது ஜல்பாய்குரி தொடருந்து நிலையம் 125 கிலோமீட்டர் தொலைவிலும் உள்ளன. சாலை வழியாக டார்ஜிலிங் 94 கிலோமீட்டர் தொலைவிலும், சிலிகுரி என்கிற ஊர் 114 கிலோமீட்டர் தொலைவிலும் உள்ளன. சிலிகுரி இருந்து கேங்டாக்கு அடிக்கடி பேருந்துகள், டாக்ஸிகள் சேவை இருக்கின்றன. சிக்கிம் மாநில பேருந்துகள் குறைந்த அளவே உள்ளன. சுற்றுலா டாக்ஸி மற்றும் ஜீப் சேவைகள் சிக்கிம் முழுவதும் இயங்குகின்றன. சிக்கிமில் புகைவண்டித் தடம் கிடையாது. சிக்கிம் உள்ள ஒரே விமானம் நிலையம் பாக்யாங் விமான நிலையம். இது கேங்டாக்கிருந்து 27 கி.மீ ஆகும். இங்கிருந்து இருந்து கொல்காத்தாவிற்கு நாளொன்றுக்கு ஒரே ஒரு விமானம் இயங்கிறது. சிக்கிம் ஹெலிகாப்டர் சேவையால் இயக்கப்படும் தினசரி ஹெலிகாப்டர் சேவை கேங்டாக்கை பாக்டோகிராவுடன் இணைக்கிறது. ஹெலிகாப்டர் பயணம் முப்பது நிமிடங்கள். ஒரு நாளைக்கு ஒரு முறை மட்டுமே இயங்குகிறது. மேலும் நான்கு பேரைக் கொண்டு செல்ல முடியும். கேங்டோக் ஹெலிபேட் மாநிலத்தில் உள்ள ஒரே சிவிலியன் ஹெலிபேட் ஆகும். நிர்வாகம் சிக்கிம் மாநிலம் நான்கு மாவட்டங்களைக் கொண்டுள்ளது. அவைகள் : கிழக்கு சிக்கிம், மேற்கு சிக்கிம், வடக்கு சிக்கிம் மற்றும் தெற்கு சிக்கிம் ஆகும். இம்மாநிலத்தின் பெரிய முக்கிய நகரங்கள் கேங்டாக், கெய்சிங், மங்கன் மற்றும் நாம்ச்சி ஆகும். மக்கள் தொகையியல் 2011 ஆம் ஆண்டு இந்திய மக்கள் தொகை கணக்கெடுப்பின் படி சிக்கிம் மாநிலத்தின் மொத்த மக்கள் தொகை 610,577 ஆக உள்ளது. கிராமப்புறங்களில் 74.85% மக்களும், நகரப்புறங்களில் 25.15% மக்களும் வாழ்கின்றனர். கடந்த பத்தாண்டுகளில் (2001-2011) மக்கள் தொகை வளர்ச்சி விகிதம் 12.89% ஆக உயர்ந்துள்ளது. மக்கள் தொகையில் 323,070 ஆண்களும் மற்றும் 287,507 பெண்களும் உள்ளனர். பாலின விகிதம் ஆயிரம் ஆண்களுக்கு 890 பெண்கள் வீதம் உள்ளனர். 7,096 சதுர கிலோ மீட்டர் பரப்பளவு கொண்ட இம்மாநிலத்தில் மக்கள் தொகை அடர்த்தி ஒரு சதுர கிலோ மீட்டர் பரப்பளவில் 86 மக்கள் வாழ்கின்றனர். இம்மாநிலத்தின் சராசரி படிப்பறிவு 81.42 % ஆகவும், ஆண்களின் படிப்பறிவு 86.55 % ஆகவும், பெண்களின் படிப்பறிவு 75.61 % ஆகவும் உள்ளது. ஆறு வயதிற்குட்பட்ட குழந்தைகளின் எண்ணிக்கை 64,111 ஆக உள்ளது. சமயம் இம்மாநிலத்தில் இந்து சமயத்தவரின் மக்கள் தொகை 352,662 (57.76 %) ஆகவும் இசுலாமிய சமய மக்கள் தொகை 9,867 (1.62 %) ஆகவும், கிறித்தவ சமயத்தினரின் மக்கள் தொகை 60,522 (9.91 %) ஆகவும், சீக்கிய சமய மக்கள் தொகை 1,868 (0.31 %) ஆகவும் சமண சமய மக்கள் தொகை 314 (0.05 %) ஆகவும், பௌத்த சமய மக்கள் தொகை 167,216 (27.39 %) ஆகவும், பிற சமயத்து மக்கள் தொகை 16,300 (2.67 %) ஆகவும் மற்றும் சமயம் குறிப்பிடாதவர்கள் மக்கள் தொகை 1,828 (0.30 %) ஆகவும் உள்ளது. மொழிகள் இம்மாநிலத்தின் அதிகாரப்பூர்வ அலுவலக மொழிகள் (Official languages) ஆங்கிலம், நேபாள மொழி , சிக்கிமீஸ் (Bhutia)மற்றும் லெப்சா(Lepcha)ஆகியவை ஆகும். மேலும் மாநிலம் முழுவதும் பரவலாக பேசப்படும் சுமார் 8 வட்டார மொழிகளும் கூடுதல் அலுவலக மொழிகளாக உள்ளது. அரசியல் இம்மாநிலத்தில் முப்பத்து இரண்டு சட்டமன்ற தொகுதிகளும், ஒரு நாடாளுமன்ற மக்களவை தொகுதியும், ஒரு நாடாளுமன்ற இராச்சிய சபை தொகுதியும் உள்ளது. இந்திய இராணுவம் நாதூ லா கணவாய் இந்திய-சீன எல்லைப் பகுதியான நாதூ லா கணவாய்க்குச் செல்ல முறையான அனுமதி பெற்றிருக்க வேண்டும். வாகன சோதனை முதலான பல சோதனைகளுக்குப் பின்னரே இப்பகுதிக்குச் செல்ல முடியும். எல்லைக்கு அப்பால் சீன இராணுவ வீரர்கள் நடமாடுவதையும் இங்கிருந்து பார்க்க முடியும். சுமார் 14400 அடி உயரத்தில் உள்ள இப்பகுதி கடுங்குளிர் கொண்டது. பாபா மந்திர் சிக்கிமில் உள்ள பாபா மந்திர் புகழ் பெற்றது. பஞ்சாப் ரெஜிமெண்டைச் சேர்ந்த கேப்டன் ஹர்பஜன் சிங் எனும் இராணுவ அதிகாரியின் நினைவக ஏற்படுத்தப்பட்ட பாபா மந்திர் வித்தியாசமானது. ஆச்சர்யமான விதத்தில் இந்திய ராணுவம் அவர் தனது பணியைத் தொடர்வதாகக் கருதுகிறது. அங்கு பணிபுரியும் இந்திய இராணுவ வீரர்களுக்கு உற்சாகமூட்டி அவர்கள் மனவலிமையை அவர் திடப்படுத்துவதாக நம்பப்படுகின்றது. வருட விடுமுறையில் அவரது பெயரில் பஞ்சாபில் உள்ள அவரது வீட்டிற்கு அவர் செல்ல ஏற்பாடு செய்யப்படுகிறது. அவரது இராணுவ சீருடையுடன் ஓர் ராணுவ வீரர் பயணம் செய்து ஹர்பஜன்சிங் வீட்டில் அவரது சீருடையை சேர்த்து விட்டு திரும்புகிறார். சுற்றுலா சுற்றுலாத் துறை இம்மாநிலத்தின் ஒரு முக்கியமான வருவாய் ஈட்டும் துறை ஆகும். இம்மாநிலம் முழுவதும் மலைப்பாங்கான பகுதியில் இருப்பதால் சுற்றுலாவுக்கு ஏற்றதாக உள்ளது. மேலும் பௌத்தர்களுக்கு ஒரு முக்கியமான சமய மையமாகவும் அமைந்துள்ளது. இங்கு சாங்கு ஏரி, குருதோங்மார் ஏரி, யும்தாங் பள்ளத்தாக்கு ஆகிய இடங்களும் ரும்டெக் மடம் போன்ற பௌத்தத் தலங்களும், நாதுலா எனும் இந்திய சீன எல்லைப் பகுதியும் குறிப்பிடத்தக்க இடங்களாகும். கேங்டாக் அண்மைக் காலத்தில் கேங்டாக் நகரம் இந்திய சுற்றுலாத் தலங்களில் ஒன்றாக விளங்கி வருகிறது. ருஸ்தம்ஜி பூங்கா ருஸ்தம்ஜி பூங்கா தலைநகர் கேங்டாக்கில் அரசுத் தலைமைத் செயலகத்திற்கு அருகிலுள்ளது. அரிய வகை மான்களும் சிவப்பு பாண்டாக் கரடிகளும் இங்கு வாழ்கின்றன. கஞ்சன் ஜங்கா மலை கஞ்சன் ஜங்கா மலை மலையேற்ற வீரர்களுக்கும், பொதுமக்களுக்கும் சிறந்த சுற்றுலா இடமாக விளங்குகிறது. மின் உற்பத்தி இந்தியாவில், தன் மாநிலத்தின் தேவைக்கதிகமான மின் உற்பத்தி உள்ள மாநிலங்களில் முதலாவதாக சிக்கிம் உள்ளது. மேற்கோள்கள் 3.https://www.sikkimtourism.gov.in/Public/ExperienceSikkim/history இந்திய மாநிலங்களும் பிரதேசங்களும் ஆசியாவின் முன்னாள் நாடுகள் வடகிழக்கு இந்தியா


text: சின்னசுவாமி சுப்பிரமணிய பாரதி (Subramania Bharati, திசம்பர் 11, 1882 – செப்டம்பர் 11, 1921) கவிஞர், எழுத்தாளர், இதழாசிரியர், விடுதலைப் போராட்ட வீரர் மற்றும் சமூக சீர்திருத்தவாதி ஆவார். இவரைப் பாரதியார் என்றும் மகாகவி என்றும் அழைக்கின்றனர். பாரதி, தமிழ்க் கவிதையிலும் உரைநடையிலும் சிறப்பான புலமை கொண்டு, நவீன தமிழ்க் கவிதைக்கு முன்னோடியாகத் திகழ்ந்தார். தமிழ், தமிழர் நலன், இந்திய விடுதலை, பெண் விடுதலை, சாதி மறுப்பு, பல்வேறு சமயங்கள் குறித்து கவிதைகளும் கட்டுரைகளும் எழுதியுள்ளார். தம் எழுத்துகள் மூலமாக மக்கள் மனதில் விடுதலை உணர்வை ஊட்டியவர். எட்டப்ப நாயக்கர் மன்னர் இவருடைய கவித்திறனை மெச்சி, கலைமகள் எனப் பாெருள்படும் பாரதி என்ற பட்டம் வழங்கினார். பாரதியாரின் நூல்கள் தமிழ்நாடு மாநில அரசினால் 1949-ஆம் ஆண்டில் நாட்டுடைமை ஆக்கப்பட்டன. இந்தியாவிலேயே முதன்முதலாக நாட்டுடைமை ஆக்கப்பட்ட இலக்கியம் பாரதியாருடையதாகும். இவரை சிந்துக்குத் தந்தை, செந்தமிழ்த் தேனீ, புதிய அறம் பாட வந்த அறிஞர், மறம் பாட வந்த மறவன் என்றெல்லாம் பாரதிதாசன் இவரைப் புகழ்ந்துள்ளார். இவர் இந்தியா, விஜயா முதலான இதழ்களை நடத்தி, விடுதலைப் போருக்கு வித்திட்டவர். பாரதி, இந்திய வரலாற்றின் திருப்பங்கள் நிறைந்த காலகட்டத்தில் வாழ்ந்தவர். பால கங்காதர திலகர், உ. வே. சாமிநாதையர், வ. உ. சிதம்பரம் பிள்ளை, மகான் அரவிந்தர் முதலியோர் இவரின் சமகாலத்தைய மனிதர்கள் ஆவர். இவர் விவேகானந்தரின் சீடரான, சகோதரி நிவேதிதையைத் தமது குருவாகக் கருதினார். வாழ்க்கைக் குறிப்பு சின்னசாமி ஐயர் இலக்குமி அம்மாள் தம்பதியினருக்கு திசம்பர் 11, 1882-இல் தமிழ்நாட்டின் தூத்துக்குடி மாவட்டத்தில் உள்ள (அன்றைய திருநெல்வேலி மாவட்டம்) எட்டயபுரத்தில் பாரதியார் பிறந்தார். இவரின் இயற்பெயர் சுப்பிரமணியன் என்றாலும், சுப்பையா என்று அழைக்கப்பட்டார். 1887-ஆம் ஆண்டு இலக்குமி அம்மாள் மறைந்தார். அதனால், பாரதியார் அவரின் பாட்டியான பாகீரதி அம்மாளிடம் வளர்ந்தார். தனது பதினொன்றாம் வயதில் பள்ளியில் படித்து வரும்பொழுதே கவி புனையும் ஆற்றலை வெளிப்படுத்தினார். 1897-ஆம் ஆண்டு செல்லம்மாளை மணந்தார். 1898-ஆம் ஆண்டு தொழிலில் ஏற்பட்ட நட்டத்தினால் வறுமை நிலையினை அடைந்தார். இதனை எட்டயபுரம் மன்னருக்குத் தெரிவித்து பொருளுதவி வழங்குமாறு கடிதத்தில் கேட்டுக்கொண்டார். பின்னர் எட்டையபுரம் அரண்மனையில் பணி கிடைத்தது. சில காலத்திலேயே, அப்பணியை விடுத்து காசிக்குச் சென்றார். 1898 முதல் 1902 வரை அங்கு தங்கி இருந்தார். பின்னர் எட்டயபுரத்தின் மன்னரால் அழைத்து வரப்பட்டு அரண்மனை ஒன்றில் பாரதி வாழ்ந்தார். ஏழு ஆண்டுகள் பாட்டெழுதாமல் இருந்தபின்னர், 1904-ஆம் ஆண்டு மதுரையில் பாரதி எழுதிய பாடல் 'விவேகபானு' இதழில் வெளியானது. வாழ்நாள் முழுதும் பல்வேறு காலகட்டங்களில் இதழாசிரியராகவும் மதுரையில் சேதுபதி மேல்நிலைப் பள்ளியில் தமிழாசிரியராகவும் பணியாற்றினார். பாரதி தமிழ், ஆங்கிலம், இந்தி, சமசுகிருதம், வங்காள மொழி ஆகியவற்றில் புலமை பெற்றவர். பிற மொழி இலக்கியங்களை மொழி பெயர்க்கவும் செய்தார். இலக்கியப் பணி நமக்குத் தொழில் கவிதை, நாட்டிற்கு உழைத்தல்,இமைப்பொழுதும் சோராதிருத்தல் - பாரதி. தம் தாய்மொழி தமிழின்மீது அளவுகடந்த அன்புகொண்டவர். பன்மொழிப் புலமைபெற்ற பாவலரான இவர் "யாமறிந்த மொழிகளிலே தமிழ்மொழிபோல் இனிதாவ தெங்கும் காணோம்" எனக் கவிபுனைந்தார். சமற்கிருதம், வங்காளம், இந்தி, பிரான்சியம், ஆங்கிலத்தில் தனிப்புலமை பெற்றவர். அம்மொழிகளின் தனிச்சிறப்புமிக்க படைப்புகளைத் தமிழ் மொழியாக்கம் செய்தவர். பழந்தமிழ்க் காவியங்களின் மீது தனி ஈடுபாடு கொண்டவர். அழகியல் உணர்வும் தத்துவ சிந்தனைகளும் ஒருங்கே கொண்டவர் என்று அறியப்படுகின்றார். தேசியக் கவி என்ற முறையிலும் உலகு தழுவிய சிந்தனைகளை அழகியலுடனும் உண்மையுடனும் கவி இயற்றியதினாலும், இவர் உலகின் சிறந்த கவிஞர்களுடன் ஒப்பிடப்படும் சிறப்பு பெற்றவர் என்றும், அண்மைக்காலத் தமிழின் தன்னிகரற்ற கவியேறு என்றும் பலர் கருதுகின்றனர். பாஞ்சாலி சபதம் இந்திய விடுதலைப் போராட்டத்தையே பாரதப் போராகவும், பாஞ்சாலியைப் பாரத மாதாவாகவும் உருவகப்படுத்தி மகாகவி படைத்த படைப்புதான் பாஞ்சாலி சபதம். அழகிய இலக்கிய நயத்தையும் மிக அழகான கவிநயத்தையும் கொண்ட தமிழின் அழியாக் காவியமாகப் பாரதியின் பாஞ்சாலி சபதம் விளங்குகிறது. பாஞ்சாலி சபதம் வியாசரின் பாரதத்தைத் தழுவி எழுதப் பெற்றது. பாஞ்சாலி சபதம் இரு பாகங்கள் உடையது. இது சூழ்ச்சிச்சருக்கம், சூதாட்டச் சருக்கம், அடிமைச் சருக்கம், துகிலுரிதல் சருக்கம், சபதச் சருக்கம் என ஐந்து சருக்கங்களையும், 412 பாடல்களையும் கொண்டது. இதழியல் பணியும் விடுதலைப் போராட்டமும் பாரதியார், முதலில் நவம்பர் 1904 முதல் ஆகஸ்ட் 1906 வரை சுதேசமித்திரனில் உதவி ஆசிரியராகப் பணியாற்றியதோடு தம் வாழ்நாளின் இறுதியிலும் ஆகத்து 1920 முதல் செப்டம்பர் 1920 வரை அவ்விதழின் உதவி ஆசிரியராகப் பணியாற்றி மறைந்தார். சக்கரவர்த்தினி என்ற மகளிர் மாத இதழிலும் (ஆக. 1905 - ஆக. 1906), இந்தியா என்ற வார இதழில் (மே 1905 - மார்.1906 / செப். 1906, புதுச்சேரி: 10.19.1908 – 17. மே 1910), சூரியோதயம் (1910), கர்மயோகி (திசம்பர் 1909–1910), தர்மம் (பிப்.1910) என்ற இதழ்களிலும் பாலபாரத "யங் இண்டியா" என்ற ஆங்கில இதழிலும் ஆசிரியராகப் பணியாற்றினார். ஆங்கில அரசால் தடை செய்யப்பட்ட பாரதியின் "இந்தியா" பத்திரிகை புதுவையில் வெளியானது. தடை செய்யப்பட்ட புத்தகங்கள் பாரதியாரின் பாடல்களைப் பிரித்தானிய ஆட்சிக்குட்பட்டு இந்தியாவின் ஒரு பகுதியாக இருந்த பர்மா மாகாண அரசு தடைசெய்தது. இதனைப் பின்பற்றிச் சென்னை மாகாணத்தின் காவல்துறை உத்தரவுமூலம் பாரதியார் பாடல்கள் தடைசெய்யப்பட்டு புத்தகங்கள் பறிமுதல் செய்யப்பட்டன. இதற்கு எதிர்ப்பு தெரிவித்து சென்னை மாகாணச் சட்ட அவையில் விரிவான விவாதம் 1928-ஆம் ஆண்டு அக்டோபர் 8, 9 தேதிகளில் நடந்தது. தீரர் சத்திய மூர்த்தி உள்ளிட்டோர் பங்கேற்ற இந்த விவாதத்தில் இலக்கியம் சார்ந்த பல கருத்துகள் பதிவாகின. தேசியக் கவி விடுதலைப் போராட்ட காலத்தில் தேசிய உணர்வுள்ள பல்வேறு கவிதைகளைப் படைத்து மக்களை ஒருங்கிணைத்த காரணத்தால் பாரதி தேசியக் கவியாகப் போற்றப்படுகிறார். மண்ணும் இமயமலை எங்கள் மலையே... மாநிலமீதிதுபோல் பிறிதிலையே... இன்னறு நீர்க்கங்கை ஆறெங்கள் ஆறே... இங்கிதன் மாண்பிற்கெதிர் எது வேறே என்று எழுதியவர். தன்னுடைய தாய்நாட்டை நினைத்துப் பெருமைகொண்டதோடு மட்டுமன்றி அதன் எதிர்காலம் எவ்வாறிருக்க வேண்டும் என்ற பார்வையும் பெற்றவர். "வந்தேமாதரம் என்போம் எங்கள் மாநிலத் தாயை வணங்குதும் என்போம்" என்றவர், பள்ளித்தலமனைத்தும் கோயில் செய்குவோம் என்றார். வங்கத்தில் ஓடிவரும் நீரின் மிகையால் மையத்து நாடுகளில் பயிர்செய்யும் நதிநீர் இணைப்புத் திட்டத்தை விடுதலைக்கு முன்பே கனவுகண்டவர். புதுக்கவிதைப் புலவன் பாட்டுக்கொரு புலவன் பாரதி பாடல்களின் இலக்கணக் கட்டுகளைத் தகர்த்தெறிந்தவன். இவருக்கு முன்பாகக் கவிபுனைந்த கவிஞர்கள் தொல்காப்பிய இலக்கணம் சிறிதும் வழுவாமல், பொருள்கொள், யாப்பு, அணி என இலக்கணத்தில் கட்டுண்டு கற்றோர் மட்டும் கற்றறியும் கவிதைகளையே புனைந்தனர். இலக்கணச் சட்டங்களைத் தகர்த்தெறிந்த பாரதி, புதுக்கவிதை எனப் புகழப்படும், பாமரரும் கேட்டுணரும் வசனக்கவிதையைத் தமிழுக்குத் தந்தவர். சிறு பிள்ளைகள் முதல் முதியவர் வரை அனைவருக்கும் உதவும் ஒரு அறிவு சார்ந்த புதுக்கவிதை இவர் தொகுப்பில் இருக்கும். அதற்கு ஒரு மிக சிறந்த உதாரணம் தான் பாப்பா பாட்டு என்ற தலைப்பில் இவர் எழுதிய கவிதை. பாரதியும் சோவியத் ஒன்றியமும் 1905-ஆம் ஆண்டில் தன்னிடம் கோரிக்கை மனு அளிக்க வந்த ரஷ்ய மக்களை ஜார் மன்னன் நூற்றுக்கணக்கில் சுட்டுக் கொன்றதைக் கண்ட பாரதி, தான் நடத்தி வந்த ‘இந்தியா’ பத்திரிகையில் பின்வருமாறு எழுதினார்: இச்சம்பவம் நடந்த 12 ஆண்டுகளுக்குப் பின்னர் 1917-ஆம் ஆண்டு பிப்ரவரி மாதத்தில் ரஷ்யாவில் முதலாளித்துவ ஜனநாயகப் புரட்சி நடைபெற்று ஜார் மன்னன் பதவியிலிருந்து அகற்றப்பட்டு , கெரன்ஸ்கி தலைமையில் அரசாங்கம் அமைந்தபோது, பாரதி தன் பத்திரிகையில் காக்காய் ‘பார்லிமெண்ட்’ என்ற கட்டுரையில் எழுதினார்: “கேட்டீர்களா, காகங்களே, அந்த ருஷ்யா தேசத்து ஜார் சக்கரவர்த்தியை இப்போது அடித்துத் துரத்தி விட்டார்களாம். அந்த ஜார் ஒருவனுக்கு மாத்திரம் கோடான கோடி சம்பளமாம்” இந்தக் கட்டுரையைப் பாரதி எழுதி 7 மாத காலத்திற்குள்ளாகவே அவ்வாண்டு நவம்பர் 7-ஆம் தேதி மகத்தான ரஷ்யப் புரட்சி லெனின் தலைமையில் வெற்றி பெற்றது. அதைக் கண்டு மகிழ்ச்சியடைந்த பாரதி பாடினார்: பாரதியார் நினைவுச் சின்னங்கள் தமிழ்நாடு அரசு மகாகவி பாரதியார் நினைவினைப் போற்றும் வகையில் பாரதியார் நினைவுச் சின்னங்களாக எட்டயபுரத்தில் அவர் வாழ்ந்த இல்லம், சென்னை திருவல்லிக்கேணியில் அவர் வாழ்ந்த இல்லம், புதுச்சேரியில் அவர் வாழ்ந்த இல்லம் ஆகியவற்றை நினைவு இல்லங்களாகப் போற்றி வருகிறது. இவர் பிறந்த எட்டயபுரத்தில் மகளிர்க்கான பல்தொழில்நுட்பக் கல்லூரியும், பாரதி மணிமண்டபமும் அமைக்கப்பட்டுள்ளன. இதன் மைய மண்டபத்தில் பாரதியின் ஏழு அடி உயரச் சிலை அமைக்கப்பட்டு 13-02-2000 அன்று பஞ்சாப் மாநில முதல்வர் தர்பாராசிங் அவர்களால் திறந்து வைக்கப்பட்டது. இங்குப் பாரதியின் வாழ்க்கை வரலாறு தொடர்பான புகைப்படக் கண்காட்சியும் வைக்கப்பட்டுள்ளது. படைப்புகள் பாரதியின் படைப்புகள் 1949-இல் அந்நாள் தமிழக முதலமைச்சர் ஓமந்தூர் ராமசாமி ரெட்டியாரால் நாட்டுடைமை ஆக்கப்பட்டது. இந்தியாவிலேயே தமிழ் நூல்களை நாட்டுடைமையாக்கல் திட்டத்தின் கீழ் முதன்முதலாக நாட்டுடைமையாக்கட்டப் படைப்புகள் பாரதியின் படைப்புகளே இது குறித்து ஆ. இரா. வேங்கடாசலபதி பாரதி: கவிஞனும் காப்புரிமையும் – பாரதி படைப்புகள் நாட்டுடைமையான வரலாறு என்ற நூலையும் ஆங்கிலத்தில் Who Owns That Song?: The Battle for Subramania Bharati's Copyright என்ற நூலையும் எழுதியுள்ளார் மறைவு 1921 ஆம் ஆண்டு சூலை மாதம் திருவல்லிக்கேணி, பார்த்தசாரதி கோவில் யானை தாக்கியதால் நோய்வாய்ப்பட்டார். கோவில் யானையால் தாக்கப்பட்ட சில நாட்களுக்குப் பிறகு, கடும் வயிற்றுக்கடுப்பு நோயால் பாதிக்கப்பட்டார். பிறகு 1921 இல் செப்டம்பர் 11 அதிகாலை 01:30 மணிக்குக் காலமானார். அவர் கடைசி நாட்களைக் கழித்த இல்லம் திருவல்லிகேணியில் உள்ளது. பாரதியாரின் உறவினர்கள் சி. விசுவநாத ஐயர் பாரதியாரின் ஒன்று விட்ட தம்பி. இவர் மானாமதுரை ஒ.வெ.செ மேல்நிலைப்பள்ளியில் தலைமையாசிரியராகப் பணியாற்றியவர். இவர் கவிஞராகவும் விளங்கியவர். பாரதியின் பாடலைத் திரட்டிய சீனி. விசுவநாதனைப் பாராட்டிப் பாடியுள்ளார். இவற்றையும் காண்க பாரதி (திரைப்படம்) மகாகவி பாரதி நினைவு நூலகம் மேற்கோள்கள் வெளி இணைப்புகள் மதுரைத் திட்டத்தில் பாரதியார் பாடல்கள் முழுமையான நூல் - நூலகம் திட்டம் மகாகவி பாரதி வாழ்க்கை வரலாற்றுச் சுருக்கம் - எஸ். திருச்செல்வம் பாரதி பற்றிய அறிமுகம் 1882 பிறப்புகள் 1921 இறப்புகள் சுப்பிரமணிய பாரதியார் தமிழ் சாதிய எதிர்ப்புச் செயற்பாட்டாளர்கள் தமிழ் கலைச்சொல் அறிஞர் தமிழ் எழுத்தாளர்கள் தமிழகப் பத்திரிகையாளர்கள் நாட்டுடைமை நூல்களின் ஆசிரியர்கள் பிறமொழி-தமிழ் மொழிபெயர்ப்பாளர்கள் தூத்துக்குடி மாவட்ட நபர்கள் தமிழ்நாட்டு இந்திய விடுதலைப் போராட்ட வீரர்கள் இந்திய சமுதாய மறுமலர்ச்சியாளர்கள்


text: சிதம்பரம் (Chidambaram) இந்தியாவின் தமிழ்நாடு மாநிலத்தில் அமைந்துள்ள கடலூர் மாவட்டத்தில் உள்ள சிதம்பரம் வட்டத்தின் நிர்வாகத் தலைமையிட நகரமும், தேர்வு நிலை நகராட்சி ஆகும். இவ்வட்டத்தில் உள்ள சிதம்பரம் நடராசர் கோயில் உலகப்புகழ் பெற்றது. மக்கள் வகைப்பாடு 2011-ஆம் ஆண்டு மக்கள் தொகை கணக்கெடுப்பின்படி 33 நகராட்சி மன்ற உறுப்பினர்களையும், 15,166 குடும்பங்களையும் கொண்ட இந்நகரத்தின் மக்கள்தொகை 62,153 ஆகும். இந்நகரத்தின் எழுத்தறிவு 91.9% மற்றும் பாலின விகிதம் 1000 ஆண்களுக்கு, 1,032 பெண்கள் வீதம் உள்ளனர். 6 வயதிற்குட்பட்ட குழந்தைகளின் எண்ணிக்கை 5869 ஆகவுள்ளது. குழந்தைகள் பாலின விகிதம், 1000 ஆண் குழந்தைகளுக்கு, 963 பெண் குழந்தைகள் வீதம் உள்ளனர். பட்டியல் சமூகத்தினரும், பட்டியல் பழங்குடியினரும் முறையே 4,232 மற்றும் 56 ஆகவுள்ளனர். மக்கள்தொகையில் இந்துக்கள் 89.73%, இசுலாமியர்கள் 8.22%, கிறித்தவர்கள் 1.18%, தமிழ்ச் சமணர்கள் 0.43%, மற்றும் பிறர் 0.44% ஆகவுள்ளனர். வரலாறு தமிழ் நாட்டில் புகழ் பெற்ற நகரங்களுள் ஒன்று ஆகும். சிதம்பரம், ஆலயநகர் என்றும் நாட்டிய நகரம் என்றும் அழைக்கப்படுகிறது. தமிழ்நாட்டின் நாட்டியத்திற்கும், கட்டடக்கலைக்கும், பக்திக்கும் புகழ் பெற்ற நகரம் சிதம்பரம் ஆகும். சிதம்பரத்துக்குப் பெரும்பற்றப்புலியூர் என்று பெயர். புலிக்கால் முனிவராகிய வியாக்கிரபாதர் பூசை பண்ணியதால் அதற்குப் புலியூர் என்று பெயர். அந்தக் கோயிலுக்குச் சிதம்பரம் என்று பெயர். “சித் - ஞானம்”, “அம்பரம் - ஆகாசம்”. சித் + அம்பரம் - சிதம்பரம். காலப்போக்கில் அந்த ஊர் பேர் மறைந்து கோயில் பெயரே ஊரின் பெயராக மாறிவிட்டது. திருசிற்றம்பலம் என்ற பெயர், சிற்றம்பலமாக மருவி சிதம்பரம் என வழங்கப்படுகிறது. சிதம்பரத்தில் உள்ள ஆலயம் உலகப்புகழ் பெற்றது. இது தில்லை மரங்கள் நிறைந்த காடாக முற்காலத்தில் இருந்ததால், தில்லை என்றும் தில்லையம்பலம் என்றும் அழைக்கப்பட்டது. ஆலயங்கள் சிதம்பரத்தில் உள்ள ஆலயம் மிகவும் பழைமையானது, பெருமை வாய்ந்தது. சைவர்களின் முக்கியக் கடவுளான சிவபெருமானின் நடராசர் ஆலயமும், வைணவர்களின் முக்கியக் கடவுளான திருமால், கோவிந்தராசப் பெருமாள், புண்டரீகவல்லித் தாயாருடன் வீற்றிருக்கும் சிதம்பரம் திருச்சித்ரகூடம் கோவிந்தராசன் ஆலயமும் இந்த நகருக்கு பெருமை சேர்க்கிறது. மேலும் இங்கு தில்லையம்மன் ஆலயமும், இளமையாக்கினார் ஆலயமும், திருச்சித்திரக்கூடமும் இருப்பதால் இந்நகரம் ஆலய நகரம் என்று அழைக்கப்படுகின்றது. மேலும் பார்க்க சிதம்பரம் திருச்சித்ரகூடம் கோவிந்தராசன் கோயில் சிதம்பரம் நடராசர் கோயில் ஆதாரம் தேர்வு நிலை நகராட்சிகள் கடலூர் மாவட்டத்திலுள்ள ஊர்களும் நகரங்களும் இந்து புனித நகரங்கள் பண்டைய இந்திய நகரங்கள்


சித்திர மண்டபத்தில்! A SPECIAL SONG ON A SPECIAL DAY FOR ME! Uploaded by sankarravi81 at Your Listen சித்திர மண்டபத்தில்! A SPECIAL SONG ON A SPECIAL DAY FOR ME! This music and or audio is not accessible due to copyright violations ."TO-DAY IS THE 50-TH BIRTH-DAY OF MY BETT ..." has been removed due to a copyright notification. Keep exploring! You can find more similar and music and audio here - சித்திர மண்டபத்தில்! A SPECIAL SONG ON A SPECIAL DAY FOR ME! சித்திர மண்டபத...்தில்! a special song on a special day for me! <a rel='nofollow' href="http://yourlisten.com/sankarravi81/a-special-song-on-a-special-day-for-me" id="yl17527629">Download Music - Embed Audio - </a><script src="http://yourlisten.com/embed.js?17527629" type="text/javascript" async></script> 6 Comments 4 Listeners Tags: tmshamsa TO-DAY IS THE 50-TH BIRTH-DAY OF MY BETTER-HALF, Mrs. USHA RAVISANKAR....... MANY HAPPY RETURNS OF THE DAY, MY DEAR WIFE ! .........MANY THANKS TO HAMSA MADAM FOR GIVING THIS SPECIAL SONG ON THIS SPECIAL OCCASION FOR ME !.....சித்திர மண்டபத்தில்..... சில முத்துகள் கொட்டி வைத்தேன்....அதன் தத்துவம் என்னடியோ உந்தன் முத்திரை போடடியோ ! அடுத்தாத்து ... அங்கே மாலை ம�... Ènge Nimmathi Ènge Nimmathithe A... Naalaam Naalaam Thiru -k Track For...


text: பிரபல கட்டுமான நிறுவனத்திடம் ரூ.50 லட்சம் கேட்டு மிரட்டியதாகப் புகார்... யூ டியூபர் மீது வழக்குப்பதிவு! - Polimer News - Tamil News | Latest Tamil News | Tamil News Online | Tamilnadu News May 23, 2022 01:34:59 PM 0 8128 சென்னையில் பிரபல கட்டுமான நிறுவனத்திடம் 50 லட்சம் ரூபாய் பணம் கேட்டு மிரட்டிய வழக்கில் யூ டியூபர் சவுக்கு சங்கர், மாரிதாஸ் உள்ளிட்ட 6 பேர் மீது வழக்கு பதிவு செய்யப்பட்டுள்ளது. ஜி ஸ்கொயர் கட்டுமான நிறுவனம் குறித்து அவதூறு பரப்பி விடுவேன் என மிரட்டியதாகவும், அவதூறு பரப்பாமல் இருக்க, பணம் கேட்டதாகவும் கோவிலம்பாக்கத்தைச் சேர்ந்த ரியல் எஸ்டேட் அதிபரான கெவின் மீது புகார் அளிக்கப்பட்டது. இந்தப் புகாரின் அடிப்படையில் கெவினை போலீசார் கைது செய்த நிலையில் செய்தியாளர் சவுக்கு சங்கர் மற்றும் பாஜக ஆதரவாளர் மாரிதாஸ், கெவின் மனைவி சுகந்தி, பிரபல நிறுவனத்தின் தலைவர் மற்றும் செய்தி ஆசிரியர், ஆகியோர் மீது 5 பிரிவுகளின் கீழ் மயிலாப்பூர் போலீசார் வழக்கு பதிவு செய்துள்ளதாக போலீசார் தெரிவித்துள்ளனர்.


உணர்ந்து எழுதியது போல இருக்குங்க... வாழ்த்துக்கள் !!


text: கிக்-ஆஸ் 2 இல் நைட் பிட்சின் பங்குக்கு லிண்டி பூத் அப் - திரைப்படங்கள் நைட் ஹீச் கதாபாத்திரத்தில் சூப்பர் ஹீரோவின் தொடர்ச்சியான கிக்-ஆஸ் 2: பால்ஸ் டு தி வால் உடன் சேர நடிகை லிண்டி பூத் பேச்சுவார்த்தை நடத்தி வருகிறார். ஜஸ்டிஸ் ஃபாரெவர் என அழைக்கப்படும் ஒற்றைப்பந்து காமிக் புத்தக சூப்பர் ஹீரோக்களின் சக்தி-குறைவான அணி தொடர்ந்து அதன் திரைக்கு சமமானவற்றைக் கண்டறிந்து வருகிறது கிக்-ஆஸ் 2: சுவருக்கு பந்துகள் என THR நைட் பிட்ச் கதாபாத்திரத்தில் லிண்டி பூத் தொடர்ச்சியாக சேர பேச்சுவார்த்தை நடத்தி வருவதாக தெரிய வந்துள்ளது. படியுங்கள் சுவாரஸ்யமாக பெயரிடப்பட்ட இந்த கதாநாயகியுடன் நாம் என்ன எதிர்பார்க்கலாம்: கிக்-ஆஸ் மற்றும் பிற சூப்பர் ஹீரோக்களின் எழுச்சி ஆகியவற்றால் ஈர்க்கப்பட்ட புதிய சூப்பர் ஹீரோக்களில் நைட் பிட்ச் ஒன்றாகும். அவர் என்ன செய்கிறார் என்பதற்குப் பின்னால் உள்ள முக்கிய உந்துசக்தி தனது சகோதரியின் கொலை என்று அவர் கூறுகிறார், அப்போது அவர் ஒரு டம்ப்ஸ்டரில் காணப்பட்டார். அவரது அடையாளம் தற்போது இரகசியமானது மற்றும் ஒரு சில ஹீரோக்கள் கடந்த காலங்களில் அவற்றின் தோற்றம் பற்றி பொய் சொன்னதால், அவளும் கேள்விக்குரியது. தனது உடையின் நிறத்துடன் பொருந்தக்கூடிய ஒரு நீண்ட கம்பத்துடன் ஆயுதம் ஏந்திய அவர், ஜஸ்டிஸ் ஃபாரெவரில் சேர்ந்து, மனித கடத்தல் அமைப்பை மூடுவதற்காக, அவர்களின் முதல் பணியில் பங்கேற்றார். நடைபயிற்சி இறந்த பருவம் 3 எபிசோட் 8 மறுபரிசீலனை பூத் நடித்தால், அவர் ஆரோன் ஜான்சனுடன் கிக்-ஆஸாகவும், சோலி மோரேட்ஸ் ஹிட்-கேர்லாகவும், ஸ்க்ரப்ஸ் ' டாக்டர் ஈர்ப்பு விசையாக டொனால்ட் ஃபைசன், அவர்கள் அனைவரும் கிறிஸ்டோபர் மிண்ட்ஸ்-பிளாஸின் ரெட் மிஸ்டுக்கு எதிராக எதிர்கொள்வார்கள். ஜஸ்டிஸ் ஃபாரெவரின் மற்ற உறுப்பினர்களில் கர்னல் ஸ்டார்ஸ், லெப்டினன்ட் ஸ்ட்ரைப்ஸ், பேட்டில்-கை, ஆஸ்-கிக்கர் மற்றும் பலர் அடங்கும். ஜிம் கேரியும் ஒரு துணை வேடத்தில் தேடப்படுகிறார், இருப்பினும் அவர் சேர வாய்ப்பில்லை. லிண்டி பூத் தனது பாத்திரங்களுக்காக மிகவும் பிரபலமானவர் இறந்தவர்களின் விடியல் , அழ_வொல்ஃப் மற்றும் டிவி ரெலிக் ஹண்டர் மற்றும் பிரபலமான ஜெட் ஜாக்சன் அவரது இளைய ஆண்டுகளில். கிக்-ஆஸ் 2: சுவர்களுக்கு பந்துகள் இயக்குனர் ஜெஃப் வாட்லோவின் மரியாதை ஜூன் 28 அன்று திரையரங்குகளில் வரும்.


text: மைத்திரியுடன் கூட்டமைப்பு தலைவர்கள் பேச்சு: அரசியல் தீர்வு உடனடிப்பிரச்சினைகள் குறித்து ஆராய்வு | மைத்திரியுடன் கூட்டமைப்பு தலைவர்கள் பேச்சு: அரசியல் தீர்வு உடனடிப்பிரச்சினைகள் குறித்து ஆராய்வு ஜனாதிபதி மைத்திரிபால சிரிசேன தமிழ் தேசிய கூட்டமைப்பின் பாராளுமன்ற உறுப்பினர்களை இன்று சந்தித்து உரையாடியுள்ளார். இதல் தமிழ் மக்களின் உடனடிப்பிரச்சினைகள் மற்றும் அரசியல் தீர்வு குறித்து ஆராயப்பட்டுள்ளது. இச்சந்திப்பில் முன்னால் ஜனாதிபதி சந்திரிக்கா பண்டாரனாயக்க குமாரதுங்க அவர்களும் கலந்துகொண்டார். கூட்டமைப்பின் சார்பில் அதன் தலைவர் இரா. சம்பந்தன், மாவை சேனாதிராஜா, ம. ஆ. சுமந்திரன், பொன் செல்வராசா, செல்வம் அடைக்கலநாதன் ஆகியோர் பங்குபற்றியிருந்தனர். ஒரு மணி நேரத்திற்கு மேலாக இடம்பெற்ற இச்சந்திப்பில் நிரந்தர அரசியல் தீர்வொன்றை அடைவதற்கு எடுக்கவேண்டிய முயற்சிகள் குறித்துப் பேசப்பட்டது. தமிழ் மக்களின் அரசியல் அபிலாசைகளை அடையக்கூடியதும் அனைத்து மக்களும் ஏற்றுக்கொள்ளக் கூடியதுமான அரசியல் தீர்வை அடைவதற்கான பொறிமுறைகளும் மற்றைய தேவைகளுக்கான நடவடிக்கைகளும் சம்பந்தமாக உரையாடப்பட்டது. வடக்கு கிழக்கில் மக்கள் எதிர்நோக்கும் முக்கியமான சில பிரச்சினைகள் குறித்தும் ஆராயப்பட்டது அதிலே பயங்கரவாத தடுப்புச் சட்டத்தின் கீழ் தடுத்து வைக்கப்பட்டிருக்கும் கைதிகளின் விடுதலை, காணாமல் போனோர் தொடர்பாக எடுக்க வேண்டிய உடனடி நடவடிக்கைகள் முன்னாள் போராளிகள் நாட்டிற்கு திரும்பும் போது கைது செய்யப்படுகின்றமை பெண்கள் தலைமை தாங்கும் குடும்பங்களின் வாழ்வாதாரப் பிரச்சினைகள் என்பவற்றோடு விடுவிக்கப்படுவதாக வாக்குறுதி அளிக்கப்பட்டும் இன்னமும் நடைமுறைப்படுத்தப்படாத காணி தொடர்பான விடயங்களும் பேசப்பட்டன. இவை சம்பந்தமாக துரித நடவடிக்கைகள் மேற்கொள்வதாகவும் தொடர்ச்சியாக தமிழ் தேசிய கூட்டமைப்போடு இவ்வுரையாடல்களை நடாத்துவதாகவும் ஜனாதிபதி வாக்குறுதியளித்தார்.


text: தமிழகத்தில் உள்ள அரசு மேல்நிலைப் பள்ளிகளில் பணிபுரிவதற்கு முதுகலை ஆசிரியர்கள் தேர்வுக்கான அறிவிப்பை ஆசிரியர் தேர்வு வாரியம் எப்பொழுது வெளியிடும் என பட்டதாரிகள் எதிர்பார்த்துள்ளனர். தமிழகத்தில் உள்ள மேல்நிலைப் பள்ளிகளில் முதுகலை பட்டதாரி ஆசிரியர்கள் பணியிடம் சுமார் 3 ஆயிரத்திற்கு மேல் காலியாக உள்ளதாக ஆசிரியர் சங்க நிர்வாகிகள் தெரிவிக்கின்றனர். கடந்த 12ம் வகுப்பு பொதுத் தேர்வில் அரசுப் பள்ளி மாணவர்களின் தேர்ச்சி விகிதம் அதிகரித்தாக கூறினாலும், மருத்துவம், பொறியியல் உயர்கல்விக்கு வெளியிடப்பட்ட தரவரிசைப் பட்டியலில் முதல் 10 இடங்களை அரசுப் பள்ளியை சேர்ந்த மாணவர்கள் யாரும் பெற முடியவில்லை. ஆனால் பிற மாநிலங்களில் படித்த மாணவர்கள் முதலிடங்களை பிடித்தனர். இதற்கு காரணம் பெரும்பாலான அரசு மேல்நிலைப் பள்ளிகளில் முதுகலை ஆசிரியர் பணியிடங்கள் காலியாக இருப்பது தான். குறிப்பாக கல்வியில் பின்தங்கிய மாவட்டங்களில் ஆசிரியர்கள் பற்றாக்குறை தொடர்ந்து நிலவி வருகிறது. சென்னையில் வசிக்கும் ஆசிரியர்களில் பலர் வேறு மாவட்டத்திற்கு பணி நியமனம் அளித்தால், மாற்றுப் பணி என்னும் பெயரில் சென்னையை சுற்றியுள்ள ஏதாவது ஒரு பள்ளியிலோ, பள்ளிக்கல்வித்துறையின் அலுவலகத்திலோ பணியை பெற்று வந்து விடுகின்றனர். இதனால் அந்த பள்ளி மாணவர்களின் படிப்பு பாதிக்கப்படுகிறது என ஆசிரியர் சங்க நிர்வாகி ஒருவர் கூறினார். இந்நிலையில் கடந்த பிப்ரவரி மாதம் பள்ளிக்கல்வித்துறை முதன்மைச் செயலாளர் சபிதா வெளியிட்டுள்ள அரசு உத்தரவில், பள்ளிக் கல்வித்துறையில் 2015&16 ம் கல்வி ஆண்டில் 2125 முதுகலை ஆசிரியர் பணியிடங்கள் காலியாக உள்ளது. அவற்றை நிரப்புவதற்கு நேரடி நியமனத்தின் மூலம் 1062 முதுகலைப் பட்டதாரி ஆசிரியர்களும், இதர நியமனம் முறைகள் மூலம் 1063 பேரும் முதுகலைப் பட்டதாரி ஆசிரியர்களாக நியமனம் செய்யப்பட உள்ளனர். இந்த நேரடி நியமனங்களுக்குரிய காலிப்பணியிடங்களில் தற்காலிக பணியிடங்கள் ஏதும் இருந்தால் மாநில மற்றும் சார்நிலைப் பணிகளுக்கான பொது விதிகளில் தளர்வு செய்யப்படுகிறது. பதவி உயர்விற்கான பணியிடங்களை நிறைவுச் செய்யும் போது சிறப்பு, பொது விதிகளை பின்பற்றி மேற்கொள்ளப்பட வேண்டும். மேலும் அரசு விதிகளின் அடிப்படையில் பதவி உயர்வுகள் வழங்க வேண்டும். இந்த 2125 முதுகலை ஆசிரியர் பணியிடங்களில் நேரடி நியமனம் மூலம் 50 சதவீதமான 1062 பணியிடங்களை தற்போதுள்ள நடைமுறைகளிலுள்ள விதிமுறைகளை பின்பற்றி ஆசிரியர் தேர்வு வாரியம் மூலம் நிரப்பிக் கொள்ளலாம் என அதில் கூறியிருந்தார். இதனைத் தொடர்ந்து நடப்பு கல்வி ஆண்டில் ஆசிரியர்களை நேரடி நியமனம் மூலம் ஆசிரியர் தேர்வு வாரியம் நியமனம் செய்வதற்காக பள்ளிக்கல்வித்துறை ஆசிரியர் தேர்வு வாரியத்திற்கு கடிதம் அளித்தது. ஆனால் சட்டமன்றத் தேர்தல் நடைபெறுவதை காரணம் காட்டி ஆசிரியர் தேர்வு வாரியம் அறிவிப்பை வெளியிடாமல் நிறுத்தி வைத்திருந்தது. தற்பொழுது மாநில கல்வியில் ஆசிரியர் மற்றும் பயிற்சி நிறுவனம், மாவட்ட ஆசிரியர் பயிற்சி நிறுவனங்களில் காலியாக உள்ள 272 பணியிடங்களை நிரப்புவதற்கு வரும் 15 ம் தேதி முதல் விண்ணப்பம் அளிக்க உள்ளது. எனவே இதனை தொடர்ந்து முதுகலை பட்டதாரி ஆசிரியர்களுக்கான அறிவிப்பை வெளியிட வேண்டும் என பட்டதாரிகள் எதிர்பார்க்கின்றனர்.


text: புளூட்டோ (Pluto, வழமையான குறியீடு: 134340 புளூட்டோ; சின்னங்கள்: மற்றும் ) அல்லது சேணாகம் என்பது கதிரவ அமைப்பில் (ஏரிசுவை அடுத்து) இரண்டாவது பெரிய குறுங்கோளும் கதிரவனை நேரடியாகச் சுற்றிவரும் ஒன்பதாவது பெரிய விண்பொருளும் ஆகும். இது பெருசிவல் லோவெல் என்பவரால் 1915-இல் கணிக்கப்பட்டு 1930-இல் கிளைடு டோம்பா என்பவரால் கண்டுபிடிக்கப்பட்டது. புளூட்டோ ஆரம்பத்தில் கதிரவனின் ஒன்பதாவது கோள் எனக் கருதப்பட்டு வந்தது. நெப்டியூனுக்கு வெளியேயுள்ள கைப்பர் பட்டையில் உள்ள பல பெரும் விண்பொருட்களில் ஒன்றே புளூட்டோ எனக் கண்டுபிடிக்கப்பட்டதால் இது குறுங்கோள் ஆகவும் புளூட்டாய்டு ஆகவும் வகைப்படுத்தப்பட்டது. புளூட்டோவிற்கு சாரோன் எனும் ஒரு பெரிய நிலா உட்பட ஐந்து நிலாக்கள் உள்ளன. கைப்பர் பட்டையில் உள்ள ஏனைய விண்பொருட்கள் போலவே புளூட்டோவும் பாறைகள், மற்றும் பனிக்கட்டிப் பாறைகளைக் கொண்டுள்ளது. புவியின் நிலவின் ஆறில் ஒரு மடங்கு நிறையையும், மூன்றில் ஒரு மடங்கு கனவளவையும் கொண்டுள்ளது. இது மிக அதிக சாய்வான பிறழ்மையச் சுற்றுப்பாதை விலகலை (சூரியனில் இருந்து 30 முதல் 49 வானியல் அலகு (4.4–7.4 பில்லியன் கிமீ)) உடையது. இதனால் புளூட்டோ நெப்டியூனை விட அடிக்கடி சூரியனுக்குக் கிட்டவாக வருகிறது. 2011 ஆம் ஆண்டின் படி, புளூட்டோ சூரியனில் இருந்து 32.1 வாஅ தூரத்தில் இருந்தது வகைப்பாடு கோள் என்பதற்கான அனைத்துலக வானியல் கழகத்தின் வரையறை: கதிரவ அமைப்பில் உள்ள விண்பொருள் ஒன்று கோள் என்றழைக்கப்பட வேண்டும் எனில்: அப்பொருள் கதிரவனை ஒரு சுற்றுப்பாதையில் சுற்றிவர வேண்டும். நிலைநீர் சமநிலையை (கிட்டத்தட்ட கோள வடிவம்) எட்டுவதற்குத் தகுந்த நிறையைப் பெற்றிருக்க வேண்டும். தன் சுற்றுப்பாதைச் சூழலில் ‘அண்மையிலுள்ள பொருள்களை நீக்கியிருக்க வேண்டும்’. புளூட்டோவும் அதையொத்த குறுங்கோள்களும் முதலிரண்டு நிபந்தனைகளை எட்டியிருந்தாலும் மூன்றாவது ‘அண்மைப் பொருள்களை நீக்குதல்’ நிபந்தனையை எட்டாததால், அவற்றை கோள் எனக்கூற முடியாது. புளூட்டோவின் துணைக்கோள்கள் கீழ்வருவன புளூட்டோ மற்றும் அதன் துணைக்கோள்களின் அளவைகள் ஆகும். இவை தவிர்த்து புளுட்டோவின் அரைகுறை துணைக்கோளாக (15810) 1994 ஜே.ஆர்.1 உள்ளது. இது ஏற்கனவே புளூட்டோவின் ஒரு துணைக்கோளாக 10 இலட்சம் ஆண்டுகள் இருந்துள்ளது. இன்னும் இருபது இலட்சத்திலிருந்து இருபத்தியைந்து இலட்சம் ஆண்டுகள் இது புளூட்டோவின் துணைக்கோளாக இருக்கும். மூல நூல் வான சாஸ்திரம், வேங்கடம், விகடன் பிரசுரம், . குறிப்புகள் மேற்கோள்கள் வெளி இணைப்புகள் புளூட்டோவை நெருங்கியது நியூ ஹொரைசான் விண்கலம்: காணொளி காட்சி புளூட்டோவைக் கடந்து சென்று நெருக்கத்தில் படம்பிடித்தது ஆய்வுக் கலன்: காணொளி காட்சி காணொளிக் கோப்பு உள்ள கட்டுரைகள்


இனி விளம்பர பிரச்சாரங்களை டிவிட்டரில் யார் வேண்டுமானாலும் பார்க்கலாம் | Twitter Ad Transparency Centre will allow anyone to view your Ad campaigns - Tamil Gizbot இனி விளம்பர பிரச்சாரங்களை டிவிட்டரில் யார் வேண்டுமானாலும் பார்க்கலாம்! | Published: Monday, July 2, 2018, 16:02 [IST] இப்போது டிவிட்டரில் பயனர் பெயர்களின் அடிப்படையில் தேடி, முழு விளம்பர பிரச்சாரங்களை (விளம்பர டிவிட்கள்) பார்க்கும் வசதியை பயனர்களுக்கு டிவிட்டர் அளித்துள்ளது. பயனர்களின் தனியுரிமைக்கு சிக்கல் ஏற்படுத்தும் வகையிலான பல்வேறு பிரச்சனைகளை சமூக இணையதளங்கள் அதிகளவில் சந்தித்து வருகின்றன. மற்றொரு பிரச்சனை என்னவென்றால், பொய்யான செய்திகள் மற்றும் தவறான வழிநடத்துதலை அளிக்கும் ஸ்டோரிகள் ஆகியவை சமூக இணையதளங்களில் அதிகரித்து வருகின்றன. சமீபகாலமாக பொய்யான செய்திகள் சமூக இணையதளங்களில் பரவி வருவது ஒரு சாதாரண விஷயமாக மாறி, சமுதாயத்தில் குழப்பத்தை ஏற்படுத்தி வருகின்றன. பேஸ்புக், டிவிட்டர் மற்றும் பிற என்று ஒட்டுமொத்த சமூக இணையதளங்களும் இந்தப் பிரச்சனையைச் சந்தித்து வருகின்றன. இதற்கான முக்கிய காரணம் என்னவென்றால், சமூக இணையதளங்களில் உலா வரும் விளம்பரங்கள் தான். இந்நிலையில் தற்போது டிவிட்டரில் ஒரு புதிய (ஏடிசி) ஆட்ஸ் டிரான்ஸ்பிரன்ஸி சென்டர் என்பதை அறிமுகம் செய்யப்பட்டுள்ளது. இதன்மூலம் ஒரு கணக்கில் இருந்து அதன் தளத்தில் இயங்கி வரும் எல்லா விளம்பரங்களையும் பயனர்கள் பார்க்க முடியும். டிரான்ஸ்பிரன்ஸி இந்த டிரான்ஸ்பிரன்ஸி கருவியை, கடந்த ஆண்டு அக்டோபர் மாதத்தில் முதல் முதலாக அறிவித்தது. இதன்படி, இந்த சமூக இணையதளத்தில் தற்போது அந்த அம்சத்தை எல்லா பயனர்களும் பயன்படுத்தும் வகையில் அறிமுகம் செய்யப்பட்டுள்ளது. ஒரு கணக்கு மூலம் கடந்த 7 நாட்கள் வரை வெளியிடப்பட்ட எல்லா விளம்பர பிரச்சாரங்களையும் (விளம்பர டிவிட்கள்), பயனர் பெயர்களின் அடிப்படையில் தற்போது தேடி பார்க்க முடியும். ஒரு கணக்கின் விளம்பர டிவிட்களின் பட்டியலை மட்டும் பார்க்க முடியும் என்று கட்டுப்பாடு விதிக்கப்படவில்லை என்பது இதில் கவனிக்க வேண்டிய ஒன்றாகும். அமெரிக்க அரசியல் விளம்பரத்தாரர்களின் செயல்பாடுகள், இந்நிறுவனத்தின் மூலம் முன்னிலைப்படுத்தப்படும். இது தவிர, பில்லிங் தகவல்கள், விளம்பரத்திற்கான செலவு, ஒவ்வொரு டிவிட்டிலும் உள்ள கவர்ச்சிகரமான தகவல் மற்றும் இலக்கு நிர்ணயிக்கப்பட்ட மக்களின் எண்ணிக்கை போன்ற கூடுதல் தகவல்களும் காட்டப்படுகிறது. சிக்கலான விளம்பர கொள்கை இது குறித்து ஒரு பிளாக் இடுகையில் டிவிட்டர் தரப்பில் மேலும் குறிப்பிடுகையில், "இந்த அட்ஸ் டிரான்ஸ்பிரன்ஸி சென்டரை சார்ந்து, எதிர்காலத்தில் ஒரு குறிப்பிட்ட சிக்கலான விளம்பர கொள்கையை நாங்கள் அறிமுகம் செய்ய உள்ளோம். இதை சரியான வகையில் செயல்படுத்த நாங்கள் விடாமுயற்சியோடு செயல்படுகிறோம். இது குறித்த மேலும் பல மேம்பாடுகள் வர உள்ளன" என்று தெரிவிக்கப்பட்டுள்ளது. சமீபத்தில் பேஸ்புக் தளம் கூட, இதே போன்ற ஒரு செயல்பாட்டை அறிமுகம் செய்துள்ளது. அதன்மூலம் விளம்பரத்தாரர்கள் முழு பலனையும் அடைவதை மேம்படுத்தவும் தனது தளத்தில் எந்தொரு மோசமான காரியங்கள் வருவதை தடுக்கவும் நடவடிக்கை எடுத்தது. பேஸ்புக்கில் உள்ள பயனர்களுக்கு கூட, பேஸ்புக் மற்றும் அதன் ஒத்த தளங்களான இன்ஸ்டாகிராம், மெசேஞ்சர் மற்றும் பிற தளங்களில் உள்ள ஒரு வணிக அல்லது பக்கத்தில் உள்ள விளம்பரங்களை பயனர்களுக்கு காட்டுகிறது. இதுபோல தங்களின் தளங்களை அதிக பாதுகாப்பு மிகுந்ததாக பயனர்களுக்கு அளிக்க, சமூக இணையதளங்கள் மேற்கொண்டுள்ள இந்த நடவடிக்கைகள் பாராட்டத்தக்கது ஆகும். மேலும் இதன்மூலம் விளம்பரங்கள் தொடர்புடைய இருத்தரப்பினர் நீண்டகால பயனை பெற முடியும். Twitter Ad Transparency Centre will allow anyone to view your Ad-campaigns: Read more about this in Tamil GizBot


text: சமையல் என்பது உட்கொள்ளுவதற்காக உணவுப்பொருட்களைத் தயார் செய்வதைக் குறிக்கும். இது பக்குவப்படுத்துதல் என்ற பொருள் கொண்ட சமை என்ற வினைச்சொல்லுடன் தொடர்புடைய சொல்லாகும். குறுகிய பொருளில் இது, உணவுப்பொருளின் சுவை, தோற்றம், ஊட்டப்பண்புகள் போன்றவற்றை விரும்பத்தக்க வகையில் வெப்பத்தைப் பயன்படுத்தி மாற்றுவதாகும். மனிதன் நெருப்பைக் கட்டுப்படுத்திப் பயன்படுத்தக் கற்றுக்கொண்ட காலம் முதல் சமையல் என்பது பண்பாட்டின் ஒரு முக்கிய அம்சமாக வளர்ச்சி பெற்றுள்ளது. தீமை விளைவிக்கக் கூடிய கோலுரு நுண்ணுயிர்களைக் கொல்வதும் வெப்பமூட்டுவதன் முக்கிய நோக்கங்களில் ஒன்றாகும். 45 முதல் 140 °F (அல்லது 5 to 60 °C) வரையான வெப்பநிலையே ஆபத்து வலயமாகும். இவ் வெப்பநிலைகளில் பக்டீரியாக்கள் தீவிரமாக வளர்ச்சியடைகின்றன. அதிக வெப்பமூட்டல் பலவகையான உயிர்ச்சத்துக்கள் போன்ற ஊட்டச்சத்துக்களையும் சிதைத்துவிடக் கூடும். வெப்பம் பயன்படுத்தாமலும் உணவுப்பொருட்கள் தயாரிக்கப்படுவதுண்டு. வரலாறு உணவு எப்போது முதன்முதலில் சமைக்கப்பட்டது என்பது தொல்லியல் ரீதியாக இன்றும் மிகத்துல்லியமாக அறியப்படவில்லை. 250,000 ஆண்டுகளுக்கு முன்னரே மனிதன், அடுப்புகள் தோன்றியதும் சமைக்கத் தொடங்கிவிட்டான் என்பது மானிடவியலாலர்களின் கருத்தாகும். கிரிஸ் ஓர்கன், சார்லஸ் நுன், சாரின் மச்சாண்டா மற்றும் ரிச்சார்ட் ரங்கம் ஆகிய தொகுதிப் பிறப்பு ஆய்வாளர்கள், சமைப்பது சுமார் 1.8 மில்லியன் ஆண்டிலிருந்து 2.3 மில்லியன் ஆண்டுகளுக்கு முன்னரே தோன்றியதாக கூறுகின்றனர். சமைத்தல் என்பது மனிதக் கூர்ப்புபின் முக்கிய அம்சம் என ரங்கம் குறிப்பிடுகிறார், இது மனிதனுடைய நேரத்தையும் வேலையையும் இலகுவாக்கியதால் மூளை வளர்ச்சிக்கு வித்திட்டது என கூறுகிறார். அவர் ஆரம்ப மனிதனின் குடல் அளவு சதவீதம் குறைய நேரடியாக மூளையின் வளர்ச்சி அதிகரித்திருக்கும் என மதிப்பிடுகிறார். எப்படியிருந்தாலும் அதிகமான ஏனைய மனிதவியலாளர்கள் ரங்கமை எதிராக கூறுகின்றனர், அவர்கள் 300,000 ஆண்டுகளுக்கு முதலே மனிதன் சமையலைத் தொடங்கினான் என்பதற்கு ஆதாரங்களை முன்வைக்கின்றனர். முற்கால அடுப்புக்கள் மற்றும் பூமி அடுப்புக்கள் என்பன ஐரோப்பாவிலும் மத்தியகிழக்கிலுமே முதலில் தோன்றின. இரண்டு மில்லியன் ஆண்டுகளுக்கு முன்பே இவ்வுலகில் மனிதனால் தேவைக்காக எரிக்கப்பட்டதென நம்பப்படுகின்ற இடங்களே மற்ற மானுடவியலாளர்களுக்கு நிரூபணமாக உள்ளது. அதிகமான மானிடவியலாளர்கள், மூளை வளர்ச்சி சமையல் அறிமுகமாக முதலே மனிதன் இடம்பெயர்ந்த போது கொட்டைகள், பெரிகள் மற்றும் இறைச்சி போன்றவற்றை பெற்றுக்கொள்ளும்போதே ஏற்படாதென நம்புகின்றனர். உணவு மற்றும் சமையற்கலை கலாசாரத்தின் ஒரு பகுதியாக மாறிவிட்டது. பதினெட்டு மற்றும் பத்தொன்பதாம் நூற்றாண்டுகளில் ஐரோப்பியாவில் உணவு ஒரு உன்னதமான அடையாளமாக மாறியது. எப்படியிருந்தாலும் பத்தொன்பதாம் நூற்றாண்டில் சமையற்கலை என்பது ஒருநாட்டின் அடையாளத்தை பிரதிபலிப்பதாக மாற்றமடைந்தது. நவீன உலகக் கண்டுபிடிப்புக்கள் உணவு வரலாற்றில் ஒரு மிகப்பெரும் மாற்றத்தை ஏற்படுத்தியது. காரணம் ஐரோப்பாவிலிருந்தும் ஐரோப்பாவிற்கும் மாற்றம் செய்யப்பட்ட உருளைக்கிழங்கு, தக்காளி, சோளம், அவரை மற்றும் மரக்கறிகள் போன்றவை. தொழிற்புரட்சியும் தேசியத்தில் உணவின் முக்கியத்துவத்தில் மாற்றம் ஏற்படுத்தியது. உள்ளீடுகள் உணவைச் சமைக்க பயன்படுத்தும் பொருட்கள் பெரும்பாலும் உயிரினங்களிலிருந்து பெறப்படுகின்றன. மரக்கறிகள், பழங்கள், தானியங்கள், சுவைச்சரக்குகள் போன்றவை தாவரங்களிலிருந்து பெறப்பட இறைச்சி, முட்டை மாறும் பாலுணவுகள் மிருகங்களிலிருந்து பெறப்படுகின்றன. சமைப்பதற்குப் பயன்படும் காளான் மற்றும் மதுவம் என்பன ஒரு வகையான பூஞ்சையிலிருந்து பெறப்படுகின்றன. சமையற்காரர்கள் நீர் மற்றும் உப்பு போன்ற கனிமங்களையும் சமையலுக்கு பயன்படுத்துகின்றனர். புரதம், கார்போவைதரேட்டு மற்றும் கொழுப்பு போன்ற பல்வேறு வகையான மூலக்கூறுகள் இயற்கையாகவே உணவில் காணப்படும். அவைகளும் நீர் மற்றும் கணிமங்களையும் கொண்டுள்ளன. சமையல் முறைகள் = சமையலில் பல வகையான முறைகள் உள்ளன. அவற்றுள் சில கீழே தரப்பட்டுள்ளன. ஆவியில் வேகவைத்தல் நீரில் வேகவைத்தல் தழலில் சுடுதல் பாத்திரத்திலிட்டுச் சுடுதல் வறுத்தல் காய்ச்சுதல் பொரித்தல் வெதுப்புதல் சமையல் குறிப்புகள் பல்வேறு நாடுகளில் உள்ள உணவு வகைகள் தயாரிக்கும் முறைகள் இங்கு இடம்பெறும். வெளி இணைப்புகள் அறுசுவை இணையத்தளம் Instant Pot Guide - New Technology For Cooking மேற்கோள்கள் சமையல்


text: தனிம அட்டவணை என்பது வேதியியற் தனிமங்களின் அணு எண், எதிர்மின்னி அமைப்பு, மற்றும் மீண்டும் மீண்டும் வரும் வேதியற் பண்புகளை அடிப்படையாகக் கொண்டு உருவாக்கப்பட்ட தனிமங்களின் அட்டவணை மூலமான காட்சிப்படுத்தலாகும். தனிமங்கள் அணு எண்ணுக்கமைய (நேர்மின்னிகளின் எண்ணிக்கை) ஏறுவரிசையில் அடுக்கப்பட்டிருக்கும். 1869 இல் திமீத்ரி மெண்டெலீவ் என்ற ரஷ்ய நாட்டு அறிஞர் இந்த அட்டவணையைக் கண்டுபிடித்தார். கண்டறியப்பட்ட மற்றும் கண்டுபிடிக்கப்பட்ட அணு எண் 1(ஐதரசன்) முதல் 118 (அன்அன்ஆக்டியம்) வரையான தனிமங்கள் தனிம அட்டவணையில் உள்ளன. இது தனிமங்களின் அணு நிறைகளை அடிப்படையாகக் கொண்டது. பின்னர் மோஸ்லே என்பவர் தனிமங்களின் அணு எண்களைக் கண்டறிந்தார். தனிமங்களின் அணு எண்களே, அணு நிறைகளைக் காட்டிலும் முக்கிய அடிப்படைப் பண்பு எனக் கண்டறிந்தார். இவர் நவீன ஆவர்த்தன விதியைக் கூறினார். பல்வேறு முயற்சிகளுக்குப் பின்னர், அறிவியலறிஞர்கள் ஒத்த தனிமங்களை ஒன்றாகத் தொகுத்தனர். வேறுபட்ட தனிமங்கள் பிரிக்கப்பட்டன. வரலாறு வேதியியற் பண்புகளைப் புரிந்துகொள்ளவதில் ஒரு நூற்றாண்டுக்கும் மேற்பட்ட காலகட்டத்தில் ஏற்பட்ட வளர்ச்சியை ஆவர்த்தன அல்லது தனிம அட்டவணை வரலாறு காட்டுகின்றது. திமீத்ரி மென்டெலெயேவ் என்பவர் 1869 ல் தனிம அட்டவணை ஒன்றை வெளியிட்டது இந்த வரலாற்றின் மிக முக்கியமான நிகழ்வாக அமைந்தது. மென்டெலெயேவுக்கு முன்னரே அந்துவான் இலவாசியே, ஜான் நியூலாண்ட் போன்ற சில வேதியியலாளர்கள் இதன் வளர்ச்சிக்கு வித்திட்டாலும், உருசிய வேதியலாளரான திமீத்ரி மென்டெலெயேவுக்கே தனிம அட்டவணை உருவாக்கியதற்கான சிறப்பு அளிக்கப்பட்டுள்ளது. கட்டமைப்பு == கூட்டங்கள் தனிம அட்டவணையில் நிலைக்குத்தான நெடுவரிசைகள் கூட்டங்கள் எனப்படும். ஆவர்த்தனங்களைக் காட்டிலும் கூட்டங்களிலேயே மீண்டும் மீண்டும் வரும் வேதியற் பண்புகளை அவதானிக்க இயலும். ஒரே கூட்டத்திலுள்ள தனிமங்கள் கிட்டத்தட்ட ஒரேமாதிரியான இறுதி இலத்திரன் (அல்லது எதிர்மின்னி) ஓட்டைக் கொண்டிருக்கும். வேதியற் பண்புகள் எதிர்மின்னி அமைப்பில் அதிகம் தங்கி இருப்பதால் கூட்டங்களிடையே வித்தியாசமான வேதியியற் பண்புகளை அவதானிக்கலாம். உதாரணமாக கூட்டம் 1-இல் உள்ள தனிமங்கள் அதிக தாக்கமுள்ளவை கூட்டம் 18-இல் உள்ளவை தாக்கம் மிகவும் குறைவானவை. அதாவது கூட்டங்கள் தனிமங்களின் இலத்திரன் அமைப்பைக் கொண்டே வகைப்படுத்தப்படுகின்றன. முன்னர் பயன்படுத்தப்பட்ட I முதல் VIII வரையான உரோம இலக்கக் கூட்ட முறைமை இறுதி ஓட்டிலுள்ள எதிர்மின்னி எண்ணிக்கையைக் கொண்டமைந்தது. உதாரணமாக இறுதி ஓட்டில் 4 எதிர்மின்னிகளைக் கொண்ட கார்பன் IV கூட்டத்தில் வகைப்படுத்தப்பட்டது. தற்போது 1 தொடக்கம் 18 வரையான கூட்ட வகைப்படுத்தல் பின்பற்றப்படுகின்றது. ஆவர்த்தனங்கள் ஆவர்த்தனங்களும் சில ஆவர்த்தன இயல்பைக் காட்டுகின்றன. அணு ஆரை, அயனாக்கல் சக்தி, எதிர்மின்னித் தன்மை என்பன இதில் அடங்கும். ஒரு ஆவர்த்தனத்தில் இடமிருந்து வலமாக செல்லும் போது, பொதுவாக அணு ஆரை குறைவடையும்: ஏனெனில் அருகேயுள்ள தனிமம் ஒரு அதிகரித்த நேர்மின்னியும் எதிர்மின்னியையும் பெறும் இதனால் நேர்மின்னி எதிர்மின்னியை ஈர்ப்பதால் அணு ஆரை இடமிருந்து வலம் செல்ல குறைவடையும். அணு ஆரை ஆவர்த்தனத்தில் இடமிருந்து வலமாக குறைவடைவதால் அயனாக்கல் சக்தி இடமிருந்து வலமாக அதிகரித்துச் செல்லும். ஏனெனில் அணுவின் எதிர்மின்னிகள் மீதான ஈர்ப்பு அதிகரிப்பதால் எதிர்மின்னிகளை வெளியேற்றி அயன்களை உருவாக்குவதற்கான சக்தியின் தேவைப்பாடு அதிகரிப்பதனாலெயாகும். டாபர்னீரின் மும்மை விதி தனிமங்களின் அணு நிறைக்கும், வேதிப்பண்புகளுக்கும் இடையேயான தொடர்பை பற்றியதாகும். ஒத்த பண்புகளைப் பெற்ற தனிமங்களை மும்மூன்று தனிமங்களாகத் தொகுக்கப்பட்டு மும்மைகள் (Triads) என்று வகைப்படுத்தப்பட்டது. தனிமங்களின் ஒரு மும்மையில் உள்ள மையத் தனிமத்தின் அணு நிறை மற்ற இரண்டு தனிமங்களின் அணு நிறைகளின் சராசரியாக அமையும். இதுவே மும்மை விதியாகும். இவ்விதி சில தனிமங்களுக்கு மட்டுமே பொருந்தியது. எண்ம விதி நியூலாண்ட் என்னும் அறிஞர் தனிமங்களை அவற்றின் அணுநிறைகளின் ஏறுவரிசையில் அடுக்கிய பொழுது, ஒரு தனிமத்தின் பண்புகளுக்கும் அதிலிருந்து எட்டாவதாக அமைந்த தனிமத்தின் பண்புகளுக்கும் இடையே ஒப்புமை இருப்பதை உணர்ந்தார். இவ்விதி கால்சியத்திற்குப் பின்வரும் தனிமங்களுக்குப் பொருந்தவில்லை. பிற்காலத்தில் கண்டுபிடிக்கப்பட்ட மந்த வாயுக்களுக்கும் இவ்விதி பொருந்தவில்லை. திமீத்ரி மெண்டெலீவ் தனிம வரிசை வகைபாடு ரஷ்ய அறிவியலார் டிமிட்ரி மெண்டலீப் மற்றும் ஜெர்மன் அறிவியலாளர் லோதர் மேயர் ஆகியோர் தனிம வரிசை அட்டவணையை தனித்தனியே உருவாக்கினார்கள். மெண்டலீஃப் தனிமங்களை அவற்றின் அணுநிறையின் ஏறு வரிசையில் அமைத்தார். அவர் ஒரு ஆவர்த்தன விதையைக் கொடுத்தார். அது மெண்டலீஃபின் ஆவர்த்தன விதி எனப்பட்டது. தனிமங்களின் பண்புகள் அவற்றின் அணு நிறையின் அடிப்படையில் ஆவர்த்தன முறையில் மாற்றம் அடைகின்றன. மெண்டலீஃபின் ஆவர்த்தன அட்டவணையில் தனிமங்கள் அவற்றின் அணு எடைகளின் ஏறுவரிசையில் அமைந்துள்ளன. செங்குத்தாக அமைந்துள்ள பத்திகள், தொகுதிகள் என அழைக்கப்பட்டன. இவை I முதல் VIII மற்றும் பூஜ்யம் எனக் குறிக்கப்பட்டன. பூஜ்யத் தொகுதி தனிமங்கள் மெண்டலீஃபின் காலத்தில் கண்டுபிடிக்கப் படவில்லை. I முதல் VII வரையிலான ஒவ்வொரு தொகுதியும் இரண்டு உட்தொகுதிகளாக A, B என பிரிக்கப்பட்டுள்ளன. VIII -வது தொகுதி மூன்று உட்தொகுதிகளைப் பெற்றிருக்கிறது. ஒவ்வொரு உட்தொகுதியிலும் மூன்று தனிமங்கள் உள்ளன. பூஜ்யத் தொகுதி மந்த வாயுக்களைப் பெற்றுள்ளது. ஏழு கிடைமட்ட வரிசைகள் தொடர்கள் எனப்படுகின்றன. இவை 1 முதல் 7 எண்ணால் பெயரிடப்பட்டுள்ளன. முதல் தொடரில் இரண்டு தனிமங்கள் உள்ளன (H, He). இரண்டாவது மற்றும் மூன்றாவது தொடர்கள் (குறுகிய தொடர்) ஒவ்வொன்றிலும் 8 தனிமங்கள் காணப்படுகின்றன. நான்காவது மற்றும் ஐந்தாவது தொடர்கள் (நீண்ட தொடர்) 32 தனிமங்கள் உள்ளன. ஏழாவது தொடர் முழுமையாக நிரம்பாமல் உள்ளது. இதில் 19 தனிமங்கள் உள்ளன. (டிரான்ஸ் யுரேனியம் தனிமங்கள்). இவற்றில் பெரும்பான்மையான தனிமங்கள் செயற்கை முறையில் தயார்க்கப்பட்டவை. மெண்டலீஃப் அட்டவணையின் பயன்கள் புதிய தனிமங்கள் இருக்கும் என முன்பே அறிந்து கூறப்பட்டது. அட்டவணையில் சில காலியிடங்கள் இருந்தன. இக்காலியிடங்கள், அதுவரை கண்டுபிடிக்கப் படாத புதிய தனிமங்கள் இப்பூமியில் உள்ளதை உணர்த்தின. இத்தனிமங்களை மெண்டலீஃப், ஈகா-அலுமினியம், ஈகா-சிலிக்கான் என அழைத்தார். பின்னர் அவை கண்டுபிடிக்கப்பட்ட முறையே காலியம், ஜெர்மேனியம் என அழைக்கப்பட்டன. மெண்டலீஃப் அட்டவணையின் குறைபாடுகள் ஹைட்ரஜனிற்கு முறையான இடம் தரப்படவில்லை. அதிக அணு நிறையைப் பெற்ற தனிமங்கள் குறைந்த அணு நிறையைப் பெற்ற தனிமங்களுக்கு முன்னால் வைக்கப்பட்டுள்ளன. அணு எண் 57 முதல் 71 வரை உள்ள 15 தனிமங்கள் லாந்தனைடுகள் அல்லது அரிய மண் தனிமங்கள் என்று அழைக்கிறோம். இவை III B தொகுதியில் 6-வது தொடரில் அமைக்கப்பட்டுள்ளன. இதே போன்று ஆக்டினைடுகள் எனப்படும் மற்றொரு வகை தனிமங்களுக்கு தனிம வரிசை அட்டவணையில் சரியான இடம் அளிக்கப்படவில்லை. தனிமங்களின் ஐசோடோப்புக்கள் அத்தனிமங்கள் இருக்கும் இடத்திலேயே காணப்படுகின்றன. ஆனால் மெண்டலீஃபின் கொள்கைப்படி அவற்றின் அணுநிறைக்கேற்ப வெவ்வேறு இடத்தில் வைக்கப்பட்டிருத்தல் வேண்டும். வேதிப்பண்புகளின் அடிப்படையில் ஒத்த பண்புகளை உடைய தனிமங்களான காப்பர், மெர்குரி போன்றவை வெவ்வேறு தொகுதிகளில் வைக்கப்பட்டுள்ளன. அதே நேரத்தில் வேறுபட்ட பண்புகளையுடைய தனிமங்களான காப்பர், சில்வர், கோல்டு ஆகியவை ஒரே தொகுதியில் அமைக்கப்பட்டுள்ளன. நவீன ஆவர்த்தன விதி 1912-ல் மோஸ்லே என்ற அறிவியலறிஞர் தனிமங்களின் இயற்பியல் மற்றும் வேதியியல் பண்புகள் அணு எண்களின் அடிப்படையில் அமைந்துள்ளன என்று அறிந்தார். இதன் அடிப்படையில் நவீன ஆவர்த்தன விதி உருவானது. இவ்விதிப்படி தனிமங்களின் இயற்பியல் மற்றும் வேதிப் பண்புகள் அத்தனிமங்களின் அணு எண்களுக்கு ஏற்ப ஆவர்த்தன முறையில் மாற்றமடைகின்றன. தனிமங்களை அவற்றின் அணு எண்களின் ஏறுவரிசையி்ல் அமைத்தால் ஒத்த பண்புகளையுடைய தனிமங்கள் சீரான இடைவெளிக்குப் பின் அமைகின்றன. இதுவே ஆவர்த்தனத் தன்மை எனப்படுகிறது. அனைவராலும் ஏற்றுக்கொள்ளப்பட்ட தனிம வரிசை அட்டவணை நீள் வரிசை அட்டவணை ஆகும். தனிமங்கள் அவற்றின் எலக்ட்ரான் அமைப்பின் அடிப்படையில் 1. மந்தவாயு தனிமங்கள் 2. பிரதிநிதித்துவ தனிமங்கள் 3. இடைநிலைத் தனிமங்கள் 4. உள் இடைநிலைத் தனிமங்கள் என வகைப்படுத்தப்பட்டுள்ளன. நவீன ஆவர்த்தன அட்டவணையின் சிறப்பம்சங்கள் தனிம வரிசை அட்டவணையில் உள்ள கிடைமட்ட வரிசைகள் தொடர்கள் என அழைக்கப்படுகின்றன. ஒரு தொடரில், ஒரே வரிசையாக அமைந்த தனிமங்கள் ஒரே இணைதிறன் கூட்டைப் பெற்றிருக்கும். மொத்தம் 7 தொடர்கள் உள்ளன. முதல் தொடரில் 2 தனிமங்கள் உள்ளன. ஹைட்ரஜன் மற்றும் ஹீலியம் (மிகக்குறுகிய தொடர்). இரண்டாவது மற்றும் மூன்றாவது தொடர், ஒவ்வொன்றிலும் 8 தனிமங்கள் உள்ளன. (குறுகிய தொடர்) நான்காவது மற்றும் ஐந்தாவது தொடர்கள் ஒவ்வொன்றும் 18 தனிமங்களைக் கொண்டுள்ளன. (நீண்ட தொடர்கள்) ஆறாவது தொடரில் லாந்தனைடுகளை உள்ளடக்கிய 32 தனிமங்கள் உள்ளன. (மிக நீண்ட தொடர்) ஏழாவது தொடர் ஆக்டினைடு தனிமங்களை உள்ளடக்கியது. இது முற்றுப் பெறாத தொடராகும். தற்பொழுது ஏழாவது தொடர் 19 தனிமங்களை பெற்று பூர்த்தி செய்யப்படாத தொடராக உள்ளது. நவீன தனிம அட்டவணையில் 18 தொகுதிகள் உள்ளன. இதில் காணப்படும் செங்குத்துப் பத்திகள் தொகுதிகள் ஆகும். ஒத்த எலக்ட்ரான் அமைப்புடைய வெளி ஆற்றல் கூடுகளைக் கொண்ட தனிமங்கள் ஒரே தொகுதியில் செங்குத்து வரிசையில் அமைந்துள்ளன. ஒரே தொகுதியில் உள்ள தனிமங்கள் ஒர் குடும்பத் தனிமங்களாக உள்ளன. I A முதல் VII A வரையில் உள்ள தனிமங்கள் பிரதிநிதித்துவத் தனிமங்கள். I A தொகுதித் தனிமங்கள் கார உலோகங்களாகும். II A தொகுதி தனிமங்கள் கார மண் உலோகங்கள் ஆகும். VI A தொகுதித் தனிமங்கள் (16) சால்கோஜென் அல்லது ஆக்சிஜன் குடும்பத் தனிமங்களாகும். VII A தொகுதித் தனிமங்கள் (17) ஹாலஜன் அல்லது உப்பீனிக் குடும்பத் தனிமங்களாகும். I B -லிருந்து மற்றும் VII -B மற்றும் VIII-வது தொகுதித் தனிமங்கள் இடைநிலைத் தனிமங்கள் ஆகும். பூஜ்யத் தொகுதி தனிமங்கள் மந்த வாயுக்கள் (அரிய வாயுக்கள்) எனப்படும். லாந்தனைடுகளும், ஆக்டினைடுகளும் ஒரே தொகுதியில் இருந்தாலும் அவைகள் அட்டவணைக்குக் கீழே தனி அமைப்பாகக் கொடுக்கப்பட்டுள்ளன. தனிம வரிசை அட்டவணையும் எலக்ட்ரான் கட்டமைப்பும் தொகுதிகள் I-ல் இருந்து பூஜ்யம் வரை உள்ள தனிமங்கள் பொதுவாக முதன்மைத் தொகுதி தனிமங்கள் என அழைக்கப்படுகின்றன. தனிமங்களின் பண்புகள், அட்டவணையில் அவற்றின் இருப்பிடம், எலக்ட்ரான் கட்டமைப்பு ஆகியவை ஒன்றுக்கொன்று தொடர்புடையவை. தொகுதி II-ல் உள்ள தனிமங்கள் 2 வெளி எலக்ட்ரான்களைப் பெற்றுள்ளன. மெக்னீசியம் அணு, அதன் 3-வது வெளிக்கூட்டில் இரண்டு எலக்ட்ரான்களைப் பெற்றுள்ளது. எனவே இது தொதுதி II-ல் வைக்கப்பட்டுள்ளன. ஆர்கான் வெளிக்கூட்டில் நிலைப்பு அமைப்பான எட்டு எலக்ட்ரான்களைப் பெற்றுள்ளது. எனவே அது பூஜ்யத் தொகுதியில் வைக்கப்பட்டுள்ளது. ஒரு பொட்டாசியம் அணு அதன் வெளிக்கூட்டில் ஒரு எலக்ட்ரானைப் பெற்றுள்ளது. எனவே, தொகுதி I-ல் தொடர் 4-ல் வைக்கப்படுள்ளது. ஒரு தனிமத்தின் அணுவின் வெளிக்கூட்டில் உள்ள எலக்ட்ரான்களே அதன் வேதிப் பண்புக்குக் காரணமாக அமைகின்றன. இதனால் தான் ஒரு தொகுதியில் உள்ள தனிமங்கள் அனைத்தும் பண்புகளில் ஒத்திருக்கின்றன. அரிய வாயுக்கள் மிகவும் நிலைப்புத் தன்மையுடைய எலக்ட்ரான் அமைப்பினைப் பெற்றிருக்கின்றன. எனவே வினைதிறன் அற்றவை. தனிம வரிசை அட்டவனையில் ஒர் தொகுதியில் கீழ்நோக்கிச் சென்றால் அணுக்களின் உருவ அளவு அதிகரிக்கிறது. தொடரில் வலது நோக்கி நகர்ந்தால் உருவ அளவு குறைகிறது. கீழ்நோக்கி தொகுதிகளில் நகர்ந்தாலும், தொடரில் இடது நோக்கி நகர்ந்தாலும் தனிமங்களின் உலோகப் பண்புகள் அதிகரிக்கின்றன. உலோகத் தொகுதியில் கீழ்நோக்கி நகர்ந்தால் உலோகங்களின் வினைதிறன் அதிகமாகிறது. தொகுதி I -ன் அடிப்படையில் உள்ள தனிமம் மிகவும் வினைதிறன் உடைய தனிமம் ஆகும். ஒர் தொடரின் வலது பகுதியில் அலோகங்கள் காணப்படுகின்றன. அலோகங்கள் உள்ள தொகுதியில், அதிக வினைதிறன் கொண்ட தனிமம் தொகுதியின் தலைப்பில் உள்ளது. ஏழாவது தொகுதியில் முதலாவதாக அதிக வினை திறன் கொண்ட அலோகம் உள்ளது. மேற்கோள்கள் வெளி இணைப்புகள் நான்கு புதிய தனிமங்கள் கண்டுபிடிப்பின் முக்கியத்துவம் என்ன? தனிம அட்டவணை தனிமங்கள்


text: பொழுபோக்குகள் பல பல. அதில் ஒன்று தூங்குவது. நிறைய பேர் கேப் கிடைச்சா தூங்கி விடுவர். பள்ளி நேரத்தில் தூக்கம் தூக்கம், தூங்கி கொண்டே இருந்தால் எவ்வளவு நல்லா இருக்கும் என்று பல பேர் ஆசைப்படுவர். தூக்கம் வரவில்லையே என புலம்புகிறவர்கள் ஒருபுறம் இருக்க, ஒரு நாளைக்கு 8 மணி நேரத்துக்கு மேல் தூங்குபவர்களும் இருக்கத்தான் செய்கின்றனர். நீண்ட நேரம் தூங்குவதால் நீரிழிவு, உயர் ரத்த அழுத்தம், இதய நோய் வருவதுடன் நம் வாழ்நாளில் 17 சதவீதம் குறையும் என்றும் நிபுணர்கள் எச்சரித்துள்ளனர். பொதுவாக சராசரி மனிதன் ஒரு நாளைக்கு 6 முதல் 8 மணி நேரம் நன்றாக தூங்கினாலே போதும். குழந்தைகளுக்கு இது பொருந்தாது. பிறந்த குழந்தைகள் வளர வளர தூங்கும் நேரம் குறைந்து கொண்டே போகும். பிறந்த குழந்தைகளுக்கு அதிக நேர தூக்கம் தேவை. அவைகள் தூங்கி கொண்டே இருக்கும். ஆனால், குழந்தைகளை போல தூங்கும் பழக்கம், பள்ளி செல்லும் மாணவர்களிடமும், சில பொரியவர்களிடமும் உள்ளது. மனிதர்களின் தூக்கம் குறித்து ஆய்வு செய்த வல்லுநர்கள், 8 மணி நேரத்துக்கு மேல் தூங்குவதால் மனிதனின் சராசரி வாழ்நாள் 17 சதவீதம் குறையும் என்று தெரிவித்துள்ளனர். நீண்ட நேரம் தூங்குவதால் சீரான உடல் இயக்கங்கள் தடைபடும். நீரிழிவு, உயர் ரத்த அழுத்தம், ஹார்மோன் கோளாறுகள் மற்றும் இதய நோய் உள்ளிட்ட தீராத கோளாறுகள் வர அதிக வாய்ப்பு உள்ளது. சில சமயங்களில், நரம்பு மண்டல பாதிப்பு (தைராய்டு பிரச்னை) ஏற்படலாம் என மும்பை மருத்துவர் பிரகாஷ் ஒல்லா கூறுகிறார். கட்டுப்பாடற்ற தூக்கம் உடல் பருமனாவதற்கு வழிவகுக்கும். மேலும் உடல் சோர்வு ஏற்படுவதுடன் கோபம் உள்ளிட்ட பல பிரச்னைகள் வரும். அதிக நேரம் தூங்குபவர்களில் 15 சதவிதம் பேர் மன அழுத்தத்தால் பாதிக்கப்படுகின்றனர் என மனநல மருத்துவர் சுனிதா துபே தெரிவித்துள்ளார். குறைவான நேரம் தூங்கினாலும் ஆழ்ந்த தூக்கம் மிக அவசியம். தினமும் உடற்பயிற்சி, யோகா அல்லது நடைபயிற்சி மேற்கொள்வதன் மூலம் இது சாத்தியமாகும். அதிக தூக்கத்தால் உணவு முறைகள் மாறி அதனால், பல்வேறு விளைவுகள் ஏற்படும் என டாக்டர்கள் எச்சரித்துள்ளனர். நன்றாக தூக்கம் வர தூங்க செல்வதற்கு 3 மணி நேரம் முன்பு, இரவு உணவு சாப்பிடுங்கள். டின்னருக்கு முன் பழம் அல்லது பால் குடிக்கலாம். தினமும் உடற்பயிற்சி அவசியம். இதனால் நன்றாக தூக்கம் வருவதுடன் உடல் ஆரோக்கியத்துடன் இருக்கும். வெளியிலிருந்து வீட்டிற்கு வந்து, சில நிமிடங்களுக்கு பின் குளிப்பதன் மூலம் நன்றாக தூக்கம் வரும். படுக்கைக்கு செல்லும் முன் மேலோட்டமாக புத்தகம் படித்தால், மெல்லிசை பாடல்கேட்பதன் மூலம் ஆழ்ந்து தூங்க முடியும். காலையில் 6 மணிக்கு நடைபயிற்சி மேற்கொண்டால் நாள் முழுவதும் புத்துணர்ச்சி கிடைக்கும் என்கின்றனர் நிபுணர்கள். நன்றி: தினமலர்.


text: ரஜினியை இயக்குகிறேனா?- ஐஸ்வர்யா தனுஷ் சிறப்பு பேட்டி | ரஜினியை இயக்குகிறேனா?- ஐஸ்வர்யா தனுஷ் சிறப்பு பேட்டி Published : 24 Apr 2015 12:35 pm Updated : 24 Apr 2015 12:35 pm Last Updated : 24 Apr 2015 12:35 PM ரஜினியை இயக்குகிறேனா?- ஐஸ்வர்யா தனுஷ் சிறப்பு பேட்டி அப்பா சூப்பர் ஸ்டார், கணவர் நாடறிந்த நடிகர். ஆனால் பேச்சில் பந்தா காட்டுவதில்லை ஐஸ்வர்யா தனுஷ். 'வை ராஜா வை' படத்தை இயக்கி முடித்திருக்கும் நிலையில் நம்மிடம் பேசியதிலிருந்து... இம்முறை கெளதம் கார்த்திக், ப்ரியா ஆனந்த் ஆகியோருடன் இணைந்திருக்கிறீர்களே... '3' படம் மாதிரியே 'வை ராஜா வை' எடுத்திருப்பேன் என்று எதிர்பார்த்தீர்கள் என்றால் ஏமாற்றமே மிஞ்சும். முழுக்கக் காதலைச் சுற்றியே '3' இருந்தது. 'வை ராஜா வை' முழுக்க ஒரு கமர்ஷியல் படம். இப்படம் பார்க்க வரும்போது '3' படத்தை நினைப்பில் இருந்து எடுத்துவிட்டு வாருங்கள். நான் எழுதியிருக்கும் கதைக்கு யார் பொருத்தமாக இருப்பார்களோ, அவர்களை வைத்துப் படம் பண்ணுவதுதான் எனக்குப் பிடிக்கும். அந்த வகையில் இப்படத்துக்குக் கெளதம் கார்த்திக், ப்ரியா ஆனந்த் பொருத்தமாக இருந்தார்கள். பிறந்த வீடு புகுந்த வீடு என எல்லோரும் சினிமா பின்னணி கொண்டவர்கள். படம் இயக்கும் முன் ஆலோசனை கேட்பீர்களா? குடும்பத்தில் இருக்கும் அனைவருமே திரையுலகைச் சார்ந்தவர்கள் என்பதால் தான் என்னுடைய வேலை எளிமையாக இருக்கிறது. ஒரு கதை எழுதினேன் என்றால் குடும்பத்தில் இருக்கும் இயக்குநர்களிடம் ஆலோசனை கேட்பதில் தவறில்லை என்பது என் கருத்து. உங்கள் வளர்ச்சியில் அம்மாவுக்குப் பங்கு உண்டா? நான் படப்பிடிப்புக்குச் சென்றால் குழந்தைகளை அம்மாதான் பார்த்துக் கொள்கிறார். அம்மாவிடம் விட்டுச் செல்வதால்தான் என்னால் எந்தப் பயமும் இன்றி படத்தை இயக்க முடிகிறது. என்னுடைய குழந்தைகள் நாள் முழுவதும் பாட்டியுடன் விளையாடியபடி ஜாலியாக இருப்பார்கள். குழந்தைகளோடு இருக்கும் நேரம் எவ்வளவு? '3' முழுக்கச் சென்னையில் தான் படப்பிடிப்பு நடத்தினோம். அதனால் குழந்தைகளைப் பார்த்துக்கொள்வது பெரிய விஷயமாகத் தெரியவில்லை. ஆனால், 'வை ராஜா வை' படத்துக்குக் கஷ்டப்பட்டேன். நிறையப் பயணம் செய்து படப்பிடிப்பு நடத்தும்போது குழந்தைகளின் நினைப்பு வந்தால் கஷ்டமாக இருக்கும். அதேபோலச் சென்னையில் படப்பிடிப்பு நடந்தபோது காலையில் இருந்து மாலைவரை படப்பிடிப்பு முடித்துவிட்டு வீட்டுக்கு வந்து குழந்தைகளைக் கவனித்துத் தூங்க வைத்துவிட்டு இரவு படப்பிடிப்புக்குச் சென்றுவிடுவேன். காலையில் குழந்தைகள் எழும்பும் முன் வீட்டுக்கு வந்துவிடுவேன். வெற்றிபெற வேண்டும் என்றால் கஷ்டப்பட்டுத்தானே ஆக வேண்டும். எந்த மாதிரியான இயக்குநராகத் தெரிய விருப்பம்? அதற்கு இன்னும் நான் 4, 5 படங்களை இயக்க வேண்டும் என்று நினைக்கிறேன். முழுக்கக் காதல் பின்னணியில் ஒரு படம், இப்போது கமர்ஷியல் பாணியில் ஒரு படம். தனிப்பட்ட முறையில் கேட்டால் ஐஸ்வர்யா எல்லா விதமான கதைகளையும் சூப்பராக இயக்குவார் என்று அனைவரும் சொல்ல வேண்டும். அதுதான் என் ஆசை. என்ன மாதிரியான படங்கள் பார்க்கிறீர்கள்? எல்லா ஹாலிவுட் படங்களையும் பார்த்துவிடுவேன். எனக்கும் தனுஷுக்கும் நேரம் கிடைத்தால் போதும், ஏதாவது திரையரங்குக்குச் சென்று படம் பார்ப்போம். இப்போது தனுஷ் நிறைய உலக சினிமாக்கள் பார்க்கிறார். அவருடன் நானும் உட்கார்ந்துவிடுகிறேன். வாசிக்கும் புத்தகங்கள்? புத்தகங்கள் விஷயத்தில் எனக்கு த்ரில்லர் வகை நாவல்கள் ரொம்பப் பிடிக்கும். சைக்காலஜியும் பிடிக்கும். 'ஒ மை காட்' இந்திப் படத்தின் உரிமையை வாங்கி வைத்திருப்பதாகவும், உங்கள் தந்தை அதில் நடிக்க, நீங்கள் இயக்க இருப்பதாகவும் நடுவில் தகவல்கள் வெளியானதே..? அப்படி ஒரு எண்ணமே இல்லை. தவறான செய்தி இது. பிரபலங்களின் பின்புலம் உங்களுக்கு உதவியா உபத்திரவமா? அப்பா, கணவர் இருவருக்குமே நல்ல பெயர் இருக்கிறது. அவர்களுடைய மகள், மனைவி என்ற முறையில் எந்த ஒரு கெட்ட பெயரையும் வாங்கி அவர்களுக்குக் களங்கம் விளைவிக்காமல், நல்ல பெயர் எடுத்தால் போதும். எப்போதுதான் ரஜினியை இயக்கப் போகிறீர்கள்? அப்பாவை இயக்கும் அளவுக்கு அனுபவம் வரவில்லை என்பதுதான் உண்மை. முதலில் நான் என்னுடைய இயக்கத்தில் நிறைய படங்கள் பண்ணிக்கொள்கிறேன். அதற்குப் பிறகு பார்க்கலாம். அதுவரை ஒரு ரசிகையாக அப்பாவின் படங்களை விசில் அடித்துப் பார்க்கத் தயாராக இருக்கிறேன். இயக்குநரின் குரல்ஐஸ்வர்யா தனுஷ்பேட்டி நட்சத்திர நிழல்கள்: அவள் அனிதா அஃது உன்மத்தம் முகங்கள்: கிராமங்களை ஒளிரச் செய்வதே இலக்கு ஆந்திர அரசுக்கு எதிராக தமிழகத்தில் வலுக்கும் போராட்டம்: சந்திரபாபு நாயுடு குடும்பத்தினரின் சூப்பர்...


₹ 20 லட்சம் கோடி பேக்கேஜ் மட்டும் போதாது - ரகுராம் ராஜன்– News18 Tamil சிறு நிறுவனங்களுக்கு கடன் வழங்குவது மேலும் அவற்றை பொருளாதார ரீதியாக பலவீனப்படுத்தும் - ரகுராம் ராஜன் "பொருளாதார நிலைமை மிகவும் மோசமாக உள்ளதால், பிரதமர் அலுவலகத்தால் மட்டும் அதனை கையாள முடியாது" Last Updated: May 23, 2020, 8:20 PM IST கொரோனா வைரஸால் வீழ்ந்த இந்திய பொருளாதாரத்தை மீட்க மத்திய அரசின் 20 லட்சம் கோடி ரூபாய் நிதி தொகுப்பு போதாது என ரிசர்வ் வங்கி முன்னாள் ஆளுநர் ரகுராம் ராஜன் தெரிவித்துள்ளார். மத்திய அரசின் சுயசார்பு இந்தியா திட்டம் குறித்து ஆங்கில ஊடகம் ஒன்றிற்கு பேட்டியளித்துள்ள ரிசர்வ் வங்கி முன்னாள் ஆளுநர் ரகுராம் ராஜன், கொரோனாவால் மட்டுமின்றி, கடந்த சில ஆண்டுகளாகவே இந்திய பொருளாதாரம் வீழ்ச்சியடைந்துள்ளதாக தெரிவித்துள்ளார். நிதித்துறைக்கு மறுகட்டமைப்பு, மறுமூலதனம் தேவை என குறிப்பிட்டுள்ள அவர், அதில் உள்ள மிகப்பெரிய துளையை அடைக்க வேண்டும் என குறிப்பிட்டுள்ளார். 20 லட்சம் கோடி ரூபாய் நிதி தொகுப்பில் சில நல்ல அம்சங்கள் இருந்தாலும், அது மட்டுமே பொருளாதாரத்தை மீட்பதற்கு பயன்படாது என அவர் கூறியுள்ளார். புலம்பெயர் தொழிலாளர்களுக்கு உணவு தானியங்கள் மட்டும் கொடுத்தால் போதாது எனக் குறிப்பிட்டுள்ள ரகுராம் ராஜன், அவர்களுக்கு காய்கறிகள், சமையல் எண்ணெய், தங்குமிடம் மட்டுமின்றி போதிய பணமும் தேவை என தெரிவித்துள்ளார். சிறு நிறுவனங்களுக்கு அறிவிக்கப்பட்ட கடன்கள், அவற்றை பொருளாதார ரீதியாக மேலும் பலவீனப்படுத்தும் என்றும் ரகுராம் ராஜன் சுட்டிக்காட்டியுள்ளார். பொருளாதாரத்தின் முக்கிய அங்கங்களாக உள்ள பெரிய நிறுவனங்கள், வங்கிகள், சிறு, குறு, நடுத்தர தொழில் நிறுவனங்களின் பொருளாதார நிலை சரிசெய்யப்பட வேண்டும் என்றும் அவர் தெரிவித்துள்ளார். விமான நிறுவனங்கள், சுற்றுலாத்துறை, கார் உற்பத்தியாளர்கள் கடுமையாக பாதிக்கப்பட்டுள்ளதாக கூறிய அவர், இந்திய விமான நிறுவனங்களுக்கு கடன் தள்ளுபடி வழங்க வேண்டுமென தெரிவித்தார்.எதிர்க்கட்சித் தலைவர்கள், பொருளாதார வல்லுநர்களின் ஆலோசனைகளையும் பிரதமர் அலுவலகம் கேட்க வேண்டுமென ரகுராம் ராஜன் கூறியுள்ளார். பொருளாதார நிலைமை மிகவும் மோசமாக உள்ளதால், பிரதமர் அலுவலகத்தால் மட்டும் அதனை கையாள முடியாது என்றும் ரகுராம் ராஜன் தெரிவித்துள்ளார். பாரதி ஏர்டெல் பங்குகளை வாங்குகிறது முன்னணி இ-காமர்ஸ் நிறுவனமான அமேசான் சிறு, குறு & நடுத்தர தொழில் நிறுவனங்களுக்கு கடன் - தமிழ்நாடு மெர்க்கன்டைல் வங்கி அறிவிப்பு வாழ்க்கையில் எப்போதும் மகிழ்ச்சி நிலவ... 4 தாரக மந்திரங்களை நினைவில் கொள்க..!


* நாடாளுமன்றத்தைச் சீரமைக்க ஒதுக்கப்பட்ட ரூ.20,000 கோடியை ரத்து செய்யவேண்டும்- பிரதமர் மோடிக்கு காங்கிரஸ் தலைவர் சோனியா காந்தி கடிதம் * உத்தரப் பிரதேசத்தில் ஊரடங்கு உத்தரவை அமல்படுத்திய போலீஸார் மீது தாக்குதல் நடத்திய 42 பேர் கைது * ஏப்ரல் 9ஆம் தேதி முதல் வீட்டிலிருந்து வெளியே வரும் மக்கள் கட்டாயம் முகக்கவசம் அணிய வேண்டும் என ஒடிசா அரசு உத்தரவு * இந்தியாவில் இதுவரை 4,789 பேர் கொரோனாவால் பாதிக்கப்பட்டுள்ளனர் * டெல்லியில் இதுவரை 525 பேருக்கு கொரோனா வைரஸ் பாதிப்பு ஏற்பட்டுள்ளது. சிகிச்சைக்காக மொத்தம் 2950 படுக்கை வசதிகள் ஏற்பாடு செய்யப்பட்டு உள்ளன. இதில் 400 படுக்கைகள் தனியார் மருத்துவமனையைச் சேர்ந்தவை. * ஏப்ரல் 9ஆம் தேதி முதல் வீட்டை விட்டு வெளியே வரும் அனைவரும் கட்டாயம் முகக் கவசம் அணிய வேண்டும் - ஒடிசா அரசு * மற்ற நாடுகளுக்கு இந்தியா கட்டாயம் உதவி செய்ய வேண்டும். அதேசமயம் உயிர் 00004000 காக்கும் மருந்துகள் விஷயத்தில் முதலில் இந்தியர்களுக்கு தான் முக்கியத்துவம் தர வேண்டும் - ராகுல் காந்தி கர்நாடகாவில் எப்போது ஊரடங்கு முடிவுக்கு வருகிறது?- மாநில அரசு முக்கியத் தகவல்! * ஆந்திராவில் கோவிட்-19 பாதிப்பால் மேலும் ஒருவர் பலியானார். இதன்மூலம் அம்மாநிலத்தில் பலி எண்ணிக்கை 4ஆக அதிகரித்துள்ளது. * குஜராத்தில் புதிதாக 13 பேருக்கு கொரோனா வைரஸ் பாதிப்பு ஏற்பட்டுள்ளது. * கொரோனா வைரஸுக்கு எதிரான போரில் மனிதத்துவத்தின் அடிப்படையில் பாராசிட்டமல், ஹைட்ராக்சிகுளோரோகுய்ன் மருந்துகளை பிற நாடுகளுக்கு ஏற்றுமதி செய்ய மத்திய அரசு அனுமதி அளித்துள்ளது. * மத்திய அரசைப் போன்று கொரோனாவிற்கு எதிரான செயல்பாட்டில் முதலமைச்சர், அமைச்சர்கள், எம்.எல்.ஏக்களின் சம்பளத்தில் 30 சதவீதம் பிடித்தம் செய்ய வேண்டும் என்று மேற்குவங்க ஆளுநர் ஜக்தீப் தங்கர் கேட்டுக் கொண்டுள்ளார். * ஊரடங்கிற்கு பிறகு கொரோனா வைரஸால் குறைந்த பாதிப்பு ஏற்பட்டுள்ள பகுதிகள் முதலில் திறந்துவிடப்படும். அதிக பாதிப்பு நிறைந்துள்ள மாநிலங்கள், மாவட்டங்களில் தொடர்ந்து 28 நாட்கள் வரை ஊரடங்கு அமலில் இருக்கும் என்று கூறப்படுகிறது. சமூகத் தொற்றாகும் கொரோனா? இங்கெல்லாம் கூடுதல் கவனம் தேவை- எச்சரிக்கை ரிப்போர்ட்! * 24 மருந்துகளின் ஏற்றுமதிக்கு விதிக்கப்பட்டிருந்த தடையை மத்திய அரசு தளர்த்தியுள்ளது. கொரோனா வைரஸ் பாதிப்பால் கடந்த மாதம் தடை விதிக்கப்பட்டிருந்தது. * தெலங்கானாவில் புதிதாக 30 பேருக்கு கோவிட்-19 தொற்று ஏற்பட்டுள்ளது. இதன்மூலம் அம்மாநிலத்தில் மொத்த பாதிப்பு 308ஆக அதிகரித்துள்ளது. * இன்று காலை நிலவரப்படி இந்தியாவில் 4,778 பேர் கொரோனா வைரஸால் பாதிக்கப்பட்டு உள்ளனர். பலியான நபர்களின் எண்ணிக்கை 133ஆக அதிகரித்துள்ளது. மீண்டு வந்தவர்கள் 382ஆக உயர்ந்துள்ளது. * நாட்டிலேயே மகாராஷ்டிரா அதிகம் பாதிக்கப்பட்டுள்ளது. இங்கு 868 பேர் வைரஸால் பாதிக்கப்பட்டு, 45 பேர் பலியாகி இருக்கின்றனர். இதற்கு அடுத்தப்படியாக தமிழ்நாடில் 621 பேர் பாதிக்கப்பட்டு உள்ளனர். 6 பேர் உயிரிழந்துள்ளனர். இதனைத் தொடர்ந்து டெல்லியில் 525 பேர் பாதிகப்பட்டு, 7 பேர் பலியாகியுள்ளனர். இந்த முகக் கவசம் போட்டுக்கோங்க- 3 விதமான பாதுகாப்பு, கிருமிகளுக்கு முழு தடுப்பான்! * இந்தியாவில் கோவிட்-19 வைரஸால் பாதிக்கப்பட்ட நபர்களில் 63 சதவீதம் பேர் 60 வயதுக்கு மேற்பட்டவர்கள். இதன்மூலம் முதியவர்கள் அதிகளவில் பாதிக்கப்படுவது தெரியவந்துள்ளது. * அமெரிக்காவில் விலங்குகள் சரணாலயத்தில் புலிக்கு கொரோனா வைரஸ் இருப்பது கண்டறியப்பட்டுள்ளது. இதையொட்டி இந்தியாவிலும் விலங்குகள் சரணாலயத்தில் சுகாதாரப் பணிகள் முடுக்கிவிடப்பட்டுள்ளன. உஷார் நிலையில் இருக்குமாறு அதிகாரிகளுக்கு எச்சரிக்கை விடப்பட்டுள்ளது.


text: சமச்சீர் கல்வி தீர்ப்பு இன்று வருகிறது. ஆகஸ்ட் 2, பின்பு 10ம் தேதிக்குள் புத்தகங்கள் தரப்படவேண்டும் என்று சொல்லி இதுவரை தரப்படவில்லை. சுப்ரீம் கோர்ட்டும் இதற்கும் ஒன்றும் செய்ததாகத் தெரியவில்லை. பாடப் புத்தகங்களைத் தரவேண்டும் என்று சொல்லிவிட்டதால் சமச்சீர்க் கல்வி இந்த ஆண்டே வரவேண்டும் என்றுதான் தீர்ப்பு வரும், எதிராக வர வாய்ப்பில்லை. ஒருவேளை எதிராக வந்து, அடுத்த ஆண்டுமுதல் சம்ச்சீர்க் கல்வி, வேறு புதிய பாடங்களுடன் என்று தீர்ப்பு வந்தால், மகிழ்ச்சி! இல்லை என்றால், பசங்களுக்கு படிக்க எதாவது இப்பவாவது கிடைச்சதே என்னும் வகையிலும் கொஞ்சமே கொஞ்சம் மகிழ்ச்சியே... 2 மாதங்கள் படிக்காமல் போய்விட்டதால் பசங்க படிப்பே வீணாகப் போச்சு என்று சொல்வதில் கொஞ்சம் உடன்பாடு உண்டுதான் என்றாலும் முழுக்க உடன்பாடில்லை. நான் 8ம் வகுப்பு படித்தபோது 2 மாதங்கள் ஆசிரியர் ஸ்டிரைக் நடந்தது. +2 படித்த போது 2 மாதங்களுக்கும் மேலாக ஸ்டிரைக் நடந்தது. எப்படியோ எதையோ படித்துக்கொண்டிருந்தோம்! பெரிய அளவில் நஷ்டம் நேர்ந்ததாகத் தெரியவில்லை. ஹிந்தி எதிர்ப்புப் போராட்டத்தின்போதும் இப்படி 2 மாதங்கள் பள்ளிகள் செயல்படவில்லை என்கிறார்கள். நிச்சயம் இது சரியான வழி அல்ல. குடிமூழ்கிப் போகக்கூடியதும் அல்ல. இந்த இரண்டு மாதங்களில் ஆசிரியர்கள் மாணவர்களுக்கு ஆங்கிலம் மற்றும் தமிழ் இலக்கணத்தை உருப்படியாகக் கற்றுக் கொடுத்திருக்கலாம். பாடங்களைப் படிப்பது எப்படி என்றும், அதனை சுவாரயஸ்மாக அணுகுவது எப்படி என்றும் சொல்லித் தந்திருக்கலாம். இதற்கெல்லாம் பொதுவாக ஆசிரியர்களுக்கு நேரமே இருக்காது. கிடைத்த நேரத்தில் இதனைச் செய்திருக்கலாம். முதலில் இதுவெல்லாம் ஆசிரியர்களுக்குத் தெரிந்திருக்கவேண்டும் என்பதே நம் ஆசிரியர்களின் அடிப்படைப் பிரச்சினை. இந்த ஆண்டு இதே சமச்சீர்ப் பாடங்கள் என்று தீர்ப்பு வந்தாலும், அடுத்த ஆண்டே இந்தப் பாடங்களை ஜெ. அரசு மாற்றவேண்டும். சமச்சீர்க் கல்வியை வைத்துக்கொண்டு சரியான பாடங்களோடு அதனைக் கொண்டு செல்லவேண்டும். பாடத் திட்டங்களை சரியாக்குகிறோம் என்று இன்னும் மோசமாக ஆக்காமல் இருப்பார்களாக என்று நம்புவோம்! என்ன தீர்ப்பு வந்தாலும் அதனை ஏற்போம் என்று ஜெ சொல்லியிருப்பது நல்லது. வேறு வழியில்லை என்னும்போது இப்படித்தான் பேசவேண்டும். :-) இதனை ஒரு மாதத்துக்கு முன்பே சொல்லத் துவங்கி இருக்கவேண்டும். இதனைச் சொல்லிக்கொண்டே, சமச்சீர்க் கல்வியின்படித் தயாரிக்கப்பட்ட பாடங்களுக்கு எதிரான கருத்துகளை நீதிமன்றத்தில் சொல்லிக்கொண்டிருந்திருக்கவேண்டும். அரசியலை இன்னும் திறமையாகச் செய்யப் பழகவேண்டும் ஜெ. இரண்டாவது முறை உயர்நீதிமன்றத்தில் தீர்ப்பு வந்தபோதே இந்த ஆண்டே சமச்சீர்க் கல்வியை அரசு செயல்படுத்தும் என்று அரசு முடிவெடுத்திருந்தால், மக்களிடையே எழுந்துள்ள அதிருப்தியைக் கொஞ்சம் தவிர்த்திருந்திருக்கலாம். தொடர்ந்து உச்சநீதி மன்றத்தில் வழக்காடியது நிச்சயம் தவறல்ல. கொண்ட கொள்கையில் உறுதியாக இருப்பது சரிதான். ஆனால் மக்களின் நிலையையும் கொஞ்சம் கவனத்தில் கொள்வது நல்லது. இனி இது தேவையில்லை. இன்றுதான் தீர்ப்பு வரப்போகிறதே. இந்த தொடர் வழக்கால் மக்கள் மத்தியில் இருக்கும் அதிருப்தி ஜெயலலிதாவுக்கு எதிராக மாறும் என்று நான் நம்பவில்லை. பார்க்கலாம். தொடர்ந்து வழக்கு நடந்துகொண்டிருக்கும்போது, அடிக்கடி எதையாவது சொல்லாமல், தேவையற்ற விவாதங்களைச் செய்யாமல், மௌனமாக, அதே சமயம் தெளிவாக நீதிமன்றத்தில் மட்டும் அரசு பேசியது நல்ல விஷயம். இதனையே எல்லா விஷயத்திலும் ஜெ கடைப்பிடிக்கவேண்டும். செயல்பாடே முக்கியம் என்னும் விஷயத்தை மக்கள் மனத்தில் பதிய வைக்க யோசிக்கவேண்டும். இல்லையென்றால் ஓட்டுப் போடாமல் விட்டுவிடுவார்கள். சமச்சீர்க் கல்வி வழக்கு தீர்ப்பு வருவதையொட்டி மாணவர்களுக்கும் ஆசிரியர்களுக்கும் வாழ்த்துச் சொல்வதா வருத்தங்கள் சொல்வதா என்று தெரியவில்லை என்பதால் என்னவோ ஒண்ணு என்று மட்டும் சொல்லி வைக்கிறேன்.


கருப்பு உடையில் நீண்ட தாடியுடன் சிம்பு வெளியிட்ட சூப்பர் கூல் புகைப்படம்!!! - சினி கதிர் இளம் முன்னணி நடிகரான சிலம்பரசன் தற்போது சுசீந்திரன் இயக்கும் ஈஸ்வரன் படத்தில் நடித்து வருகிறார். இந்த படத்தின் டைட்டில் அறிவிப்பு போஸ்டர் சமீபத்தில் வெளியாகி இணையத்தில் வைரலானது. மேலும் சிம்பு உடற் பயிற்சியின் மூலம் தனது உடல் எடையை முழுவதுமாக குறைத்துள்ளார். சிலம்பரசன் டி ஆர் என்ற யூ டியூப் சேனலையும் துவக்கியிருக்கிறார் சிம்பு. இதற்கிடையே தற்போது தனது புகைப்படத்தை வெளியிட்டுள்ள சிம்பு தனது டிவிட்டர் பக்கத்தில் ரசிகர்களுக்கு நன்றி தெரிவிக்கும் வகையில் பதிவொன்றைப் பகிர்ந்துள்ளார். அதில்,”என்னுடைய இந்த முழு மாற்றத்திற்கும் வழிகாட்டிய மற்றும் உதவிய உச்ச சக்திக்கு நன்றி, மற்றும் நிபந்தனையற்ற அன்பைப் பொழிந்த எனது ரசிகர்கள் அனைவருக்கும் நன்றி, உங்கள் அன்பு எனக்கு உலகம் என்று பொருள்” என்று பதிவிட்டுள்ளார். கருப்பு உடையில், நீண்ட தாடியுடன் உலாவரும் இந்த புகைப்படம் ரசிகர்கள் மத்தியில் பெரும் வரவேற்பைப் பெற்றுள்ளது. Previous லாரன்ஸ் பிறந்த நாளில் வெளியான புதிய பட அறிவிப்பு!!! Next இசைப்புயலுடன் தனுஷ் வெளியிட்ட அட்டகாசமான புகைப்படம்!!! மகிழ்ச்சியில் ரசிகர்கள்!!!